Марказий Кенгаш | Ўзбекистон Халқ демократик партияси\n(2.09.2021 йил Пленумда ўзгартириш киритилган)\nРеспублика фаоллари – 16 нафар\nИноятовУлуғбек Илясович,1962 йил,\n1985 й. Тошкент политехника институти,\n1998 й. Тошкент молия институти, муҳандис, иқтисодчи, педагогика фанлари доктори, профессор,\nЎзбекистон Республикаси Олий Мажлиси Қонунчилик палатаси Спикерининг ўринбосари,\nЎзбекистон Халқ демократик партияси фракцияси раҳбари,\nЎзбекистон Халқ демократик партияси Марказий Кенгаши раиси\nСамарқанд вилояти, Булунғур тумани,\n1990 й. Самарқанд қишлоқ хўжалиги институти,\n2001 й. Тошкент молия институти, 2003 й. Ўзбекистон Республикаси Президенти ҳузуридаги давлат ва жамият қурилиши академияси, 2007 й. Самарқанд давлат университети, иқтисодчи, молиячи, ҳуқуқшунос, иқтисод фанлари номзоди,Ўзбекистон ХДП\nЎзбекистон Республикаси Олий Мажлиси Қонунчилик палатасининг Саноат, қурилиш ва савдо масалалари қўмитаси аъзоси,Ўзбекистон Халқ демократик партияси Марказий Кенгаши раиси ўринбосари\n1984 й. Тошкент давлат тиббиёт институти, шифокор,\nЎзбекистон Республикаси Олий Мажлиси Қонунчилик палатасининг Фуқароларнинг соғлиғини сақлаш масалалари қўмитаси раиси ўринбосари,Ўзбекистон Халқ демократик партияси Марказий Кенгаши раиси ўринбосари\n1983 йил,Сурхондарё вилояти,\n2007 й. Термиз давлат университети, миллий истиқлол ғояси, ҳуқуқ ва маънавият асослари,\nЎзбекистон Республикаси Олий Мажлиси Қонунчилик палатасининг Меҳнат ва ижтимоий масалалар қўмитаси аъзоси,\nЎзбекистон Халқ демократик партияси Марказий Кенгаши раиси ўринбосари\nСурхондарё вилояти, Қумқўрғон тумани,\n2009 й. Ўзбекистон Миллий университети, журналист,\nНазаров Шарофиддин Хакимович,1960 йил,Қашқдарё вилояти,\n1985 й. Тошкент халқ хўжалиги институти, халқ хўжалигини режалаштириш,Ўзбекистон ХДП\nЎзбекистон Республикаси Олий Мажлиси Қонунчилик палатасининнг Бюджет ва иқтисодий ислоҳотлар қўмитаси раиси\nХоразм вилояти, Урганч тумани,ўзбек\n1985 й. Тошкент халқ хўжалик институти, иқтисодчи,\n1979 й. Тошкент халқ хўжалиги институти, иқтисодчи,\n1981 й. Тошкент давлат тиббиёт институти, шифокор,\nЎзбекистон Республикаси Соғлиқни сақлаш вазирининг ўринбосари,\n1971 й. Тошкент давлат университети, 1989 й. Тошкент олий партия мактаби, радиофизик, сиёсатшунос,\nҚирғизов Абдуғаппор Каримжонович,\n1985 й. Тошкент давлат педагогика институти, тарих фани ўқитувчиси,\nЎзбекистон Рсепубликаси Вазирлар Маҳкамаси\nМаънавият ва давлат тилини ривожлантириш масалалари департаментининг мудири\nИмомова Дилором Неъматовна,1966 йил,Қашқадарё вилояти, Шаҳрисабз тумани,ўзбек\n1991 й. Тошкент давлат университети, физика фани ўқитувчисиЎзбекистон ХДП\nЎзбекистон Республикаси Олий Мажлиси Қонунчилик палатасининнг Аграр ва сув хўжалиги масалалари қўмитаси аъзоси\nХоразм вилояти,Шовот тумани,\n1988 й. Тошкент темир йўл транспорти муҳандислари институти, муҳандис-механик,\nБош вазирининг биринчи ўринбосари,\nРахмонов Шерзод Толибович,\n1993 йил,Бухоро вилояти, Пешку тумани,\n2016 й. Бухоро давлат университети, кимё-биология,\n1998 й. Тошкент давлат техника университети,\n2000 й. Америка Қўшма Штатлари Йель университети,\nҚашқадарё вилояти, Яккабоғ тумани,\n1984 й. Тошкент электротехника ва алоқа институти,\n1996 й. Тошкент давлат иқтисодиёт университети, муҳандис, иқтисодчи,\nЎзбекистон Халқ демократик партияси Марказий Кенгаши бошқарма бошлиғи\nҚорақалпоғистон Республикаси – 4 нафар\n1981 й. Тошкент тўқимачилик ва енгил саноат институти,муҳандис, химик-технолог,\nЎзбекистон Халқ демократик партияси Қорақалпоғистон республика кенгаши раиси,\nҚорақалпоғистон Республикаси Жўқорғи Кенгеси депутати, партия фракцияси раҳбари\nКармысова Райхан Атажановна,1964 йил,Қорақалпоғистон Республикаси,\n1988 й. Нукус давлат университети, журналист,\nЎзбекистон Халқ демократик партияси Қораўзак туман кенгаши раиси\nТўрткўл тумани, қорақалпоқ\n1991 й. Тошкент давлат университети,\n2004 й. Ўзбекистон Республикаси Президенти ҳузуридаги Давлат ва жамият қурилиши академияси, журналист,\n“Қоракалпоғистон тонги” газетаси бош муҳаррири,\n1994 й. Урганч давлат университети, рус тили ва адабиёти ўқитувчиси,\nЎзбекистон Халқ демократик партияси Амударё туман кенгаши раиси\nАндижон вилояти – 4 нафар\nАндижон вилояти, Хўжаобод тумани,\nўзбек 1985 й. Андижон давлат тиббиёт институти, педиатр,\nЎзбекистон ХДП Ўзбекистон Халқ демократик партияси Андижон вилоят кенгаши раиси,\nХалқ депутатлари Андижон вилоят Кенгаши депутати, партия гуруҳи раҳбари\n22. Каримова Зулхумор Хожимухаммедовна,\nНаманган вилояти, Чуст тумани,\nтожик 1984 й. Тошкент тўқимачилик ва енгил саноат институти, мухандис-технолог,Ўзбекистон ХДП Ўзбекистон Халқ демократик партияси Қўрғонтепа туман кенгаши раиси\nСамарқанд вилояти, Булунғур тумани, туғилган,\n1974 й. Тошкент давлат университети, муҳандис, иқтисодиёт фанлари доктори, профессор,\nЎзбекистон Республикаси Бандлик ва меҳнат муносабатлари вазири ўринбосари\nТўйчиева Матлубахон Камолдиновна1954 йил,\nАндижон вилояти, Шаҳрихон тумани,ўзбек\n1975 й. Андижон давлат педагогика институти, педагог,\nЎзбекистон Халқ демократик партияси Бўзтон туман кенгаши раиси\nБухоро вилояти – 4 нафар\nўзбек 1994 й. Бухоро давлат университети,ўзбек тили ва адабиёти, Ўзбекистон ХДП Ўзбекистон Халқ демократик партияси Бухоро вилоят кенгаши раиси,\nХалқ депутатлари Бухоро вилоят Кенгаши депутати, партия гуруҳи раҳбари\n26. ИноятовАмрилло Шодиевич,\nўзбек 2001 й. Бухоро давлат тиббиёт институти, шифокор,\nЎзбекистон ХДП Ўзбекистон Республикаси Соғлиқни сақлаш вазирининг биринчи ўринбосари\nўзбек 1977 й. Бухоро давлат педагогика институти, 1991 й. Тошкент олий партия мактаби, инглиз тили ўқитувчиси, сиёсатшунос,\nЎзбекистон ХДП Ўзбекистон Халқ демократик партияси Бухоро шаҳар кенгаши раиси,\nХалқ депутатлари Бухоро шаҳар Кенгаши депутати, партия гуруҳи раҳбари\nўзбек 2000 й. Бухоро озиқ-овқат ва енгил саноат технологияси институти, нефт ва газ иши,\nЎзбекистон ХДП “Бухоро нефтни қайта ишлаш заводи” масъулияти чекланган жамияти директори,\nХалқ депутатлари Бухоро вилоят Кенгаши депутати\nЖиззах вилояти – 4 нафар\n29. Холматов Нуриддин Ибадуллаевич,\n1985 йил,Жиззах вилояти, Зафаробод тумани,ўзбек 2010 йил,\nЖиззах давлат педагогика институти, педагог,Ўзбекистон ХДП Ўзбекистон ХДП Жиззах вилоят кенгаши раиси,Ҳалқ депутатлари Шароф Рашидов туман Кенгаши депутати, партия гуруҳи раҳбари\nУрал Камолович,1973 йил,Жиззах тумани,ўзбек 2005 й. Жиззах давлат педагогика институти, ўқитувчи,\nЎзбекистон ХДП Ўзбекистон Республикаси Олий Мажлиси Қонунчилик палатасининг Меҳнат ва ижтимоий масалалар қўмитаси аъзоси\nўзбек 2007 й.\nЎзбекистон Миллий университети, тарихчи, Ўзбекистон ХДП “Юксалиш” умуммиллий ҳаракати Жиззах вилоят ҳудудий бўлинмаси раҳбари,\nЖиззах вилояти, Ғаллаорол тумани,\nўзбек 1991 й. Тошкент халк хужалиги инситути, экономист,\nЎзбекистон ХДП Ўзбекистон Халқ демократик партияси Ғаллаорол туман кенгаши раиси\nНавоий вилояти – 4 нафар\nНавоий вилояти, Қизилтепа тумани,\nўзбек 2011 й. Гулистон давлат университети, миллий ғоя, ҳуқуқ ва маънавият асослари,\nЎзбекистон ХДП Ўзбекистон Халқ демократик партияси Навоий вилоят кенгаши раиси,\nХалқ депутатлари Навоий вилоят Кенгаши депутати, партия гуруҳи раҳбари\n1987 й. Тошкент қишлоқ хўжалиги институти, олим-агроном,\nҚизилтепа тумани "Валиобод" фермер хўжалиги раҳбари\nўзбек 2004 й. Навоий давлат педагогика институти, 2010 й. Андижон давлат университети, тарих, давлат ва ҳуқуқ фани ўқитувчиси,\nЎзбекистон ХДП Навоий давлат педагогика институти проректори\nўзбек 2009 й. Тошкент давлат аграр университети, фермер хўжалигини бошқариш,\nЎзбекистон ХДП Зарафшон шаҳар тиббиёт коллежи директорнинг молия-иқтисод ишлари бўйича ўринбосари\nНаманган вилояти – 4 нафар\nИлхом Абдусаматович,1966 йил,Наманган вилояти, Наманган шаҳри,\nўзбек 1990 й. Тошкент тўқимачилик ва енгил саноат институти,2006 й. Наманган муҳандислик-иқтисодиёт институти, муҳандис-технолог, иқтисодчи,\nЎзбекистон ХДП Ўзбекистон Халқ демократик партияси Наманган вилоят кенгаши раиси\n38. Турғунова Шохиста Мухаммаджоновна\nўзбек 2000 й. Наманган муҳандислик-педагогика институти, бошланғич таълим ўқитувчиси,Ўзбекистон ХДП Ўзбекистон Республикаси Олий Мажлиси Қонунчилик палатасининг Инновацион ривожланиш, ахборот сиёсати ва ахборот технологиялари масалалари қўмитаси аъзоси\n39. Темиров Анвархон Абдулазизханович,1989 йил,Наманган вилояти, Косонсой тумани, тожик 2010 й. Наманган муҳандислик технология институти, иқтисодчи,Ўзбекистон ХДП Ўзбекистон Республикаси Олий Мажлиси Қонунчилик палатаси депутати\nўзбек 1986 й. Тошкент давлат университети, ўқитувчи,\nЎзбекистон ХДП “Чоркесар инвест” хусусий фирмаси раҳбари,\nхалқ депутатлари Поп туман Кенгаши депутати\nСамарқанд вилояти – 4 нафар\n41. Насриев Бадриддин Насриевич,\nСамарқанд вилояти, Самарқанд тумани,\nўзбек 1976 й. Тошкент халқ хўжалиги институти,\nЎзбекистон ХДП Ўзбекистон Халқ демократик партияси Самарқанд вилоят кенгаши раиси,\nСамарканд вилояти, Каттақўрғон тумани,\nўзбек 1988 й. Самарқанд давлат педагогика институти, педагог,\nЎзбекистон ХДП Каттақўрғон туманидаги\nХалқ депутатлари Самарқанд вилоят Кенгаши депутати, партия гуруҳи раҳбари\n43. Бўлакова Лола Сулаймановна,\nСамарқанд вилояти, Иштихон тумани, ўзбек 1984 й.\nСамарқанд қишлоқ хўжалиги институти, зооинженер,\nЎзбекистон ХДП Ўзбекистон Халқ демократик партияси Иштихон туман кенгаши раиси\n44. Буранов Шербек Эркинович1985 йил,Самарқанд вилояти,Нарпай тумани,ўзбек 2009 й. Тошкент молия институти, бухгалтерия ҳисоби ва аудит,Ўзбекистон ХДП Ўзбекистон Республикаси Олий Мажлиси Қонунчилик палатасининг Фуқароларнинг соғлиғини сақлаш масалалари қўмитаси аъзоси\nСирдарё вилояти – 4 нафар\nСамарқанд вилояти, Иштихон тумани,\nўзбек 1985 й. Самарқанд қишлоқ хўжалиги институти, 2000 й. Самарқанд давлат университети иқтисодчи, ҳуқуқшунос,\nЎзбекистон ХДП Сирдарё вилоят адлия бошқармаси бошлиғи ўринбосари – юридик техникум директори\n46. АртиқбоеваҲайтхон Қодировна,\nўзбек 1969 й. Тошкент давлат педогогика институти, ўзбек тили ва адабиёт ўқитувчиси,\nЎзбекистон ХДП Ўзбекистон Ёзувчилар уюшмаси Сирдарё вилояти бўлими масъул котиби,\n47. TурсунбаевАкмал Айибжан ўғли,\nўзбек 2008 й. Ўзбекистон Миллий университети, сиёсатшунос,\nЎзбекистон ХДП Ўзбекистон Халқ демократик партияси Марказий Кенгаши аппарат бошлиғи\n48. ЮсупалиевБаҳодир Каҳраманович,\nўзбек 1995 й. Тошкент педиатрия тиббиёт институти, шифокор,\nЎзбекистон ХДП Ўзбекистон Республикаси Санитария-эпидемиологик осойишталик ва жамоат саломатлиги хизмати бошлиғи\nСурхондарё вилояти – 4 нафар\n49. Пардаев Алишер Очилович,\nСурхондарё вилояти, Бойсун тумани,\nўзбек 1997 й. Термиз давлат университети,\nЎзбекистон ХДП Ўзбекистон Халқ демократик партияси Сурхондарё вилоят кенгаши раиси\n50. ҲасановаМавжуда Ғаниевна,\n1972 йил,Термиз тумани,ўзбек 2010 й. Термиз давлат университети, ўқитувчи,\nЎзбекистон ХДП Ўзбекистон Республикаси Олий Мажлиси Қонунчилик палатасининг Демократик институтлар, нодавлат ташкилотлар ва фуқароларнинг ўзини ўзи бошқариш органлари қўмитаси аъзоси\nСурхондарё вилояти, Денов тумани,\nўзбек Сурхондарё вилояти Денов туманидаги\nЎзбекистон ХДП Пенсияда,\nпартия фахрийси,Ўзбекситон Қаҳрамони\n52. Мустанова Матлуба Абдурашид қизи, 1974 йил,\nСурхондарё вилояти, Жарқўрғон тумани, ўзбек 1997 й. Тошкент ирригация ва қишлоқ хўжалигини механизациялаштириш инженерлари институти,Ўзбекистон ХДП Жарқўрғон саноат касб-ҳунар коллежи директори\nТошкент вилояти – 4 нафар\n53. Умаралиев Акмалжон Акбаралиевич,\nўзбек 1997 й. Тошкент давлат техника университети,\n2003 й. Тошкент давлат иқтисодиёт университети, кон ишлари бўйича инженер-электрик, молиячи Ўзбекистон Халқ демократик партияси Тошкент вилоят кенгаши раиси\n54. Касимова Қизилгул Эрматовна,1963 йил,Тошкент вилояти, Пискент тумани,\nўзбек 1987 й. Тошкент давлат тиббиёт институти,шифокорЎзбекистон ХДП Ўзбекистон Республикаси Олий Мажлиси Қонунчилик палатасининнг Фуқароларнинг соғлиғини сақлаш масалалари қўмитаси аъзоси\nўзбек 1990 й. Тошкент тўқимачилик ва енгил саноат институти, муҳандис-технолог,\nЎзбекистон ХДП Ўзбекистон Республикаси Олий Мажлиси Сенатининг Хотин-қизлар ва гендер тенглик масалалари қўмитаси раиси\nкорейс 2002 й. 2004 й. Тошкент давлат техника университети, иқтисодчи, инновация менеджменти,\nЎзбекистон ХДП Ўзбекистон Республикаси Корея маданият марказлари уюшмаси раисинингўринбосари,\nФарғона вилояти – 4 нафар\nФарғона вилояти, Риштон тумани,\nўзбек 1984 й. Киев муҳандислик қурилиш институти, муҳандис-электромеханик,\nЎзбекистон ХДП Ўзбекистон Халқ демократик партияси Фарғона вилоят кенгаши раиси,\nХалқ депутатлари Фарғона вилоят Кенгаши депутати, партия гуруҳи раҳбари\nДилбархон Рахматовна,1967 йил,\nўзбек 1990 й. Фарғона политехника институти, муҳандис-электрик,\n59. Суренин Тимур Васильевич,1988 йил,\nрус 2009 й. Фарғона политехника институти, кимёгар-технолог,Ўзбекистон ХДП "Фарғонаазот" очиқ акциядорлик жамияти илмий инновация маркази раҳбари\nтожик 2007 й. Фарғона давлат университети, касбий таълим,\nЎзбекистон ХДП Ўзбекистон Халқ демократик партияси Фарғона шаҳар кенгаши раиси\nХоразм вилояти – 4 нафар\nХоpазм вилояти, Қўшкўпир тумани,\nўзбек 1992 й. Тошкент иқтисодиёт университети, иқтисодчи,\nЎзбекистон ХДП Ўзбекистон Халқ демократик партияси Хоразм вилоят кенгаши раиси,\n62. Худаёров Шокир Раджапович,\n1970 йил,Хоpазм вилояти,\nўзбек 1996 й. Тошкент темир йўллар муҳандислик институти, қурувчи- муҳандис,\nЎзбекистон ХДП Ўзбекистон Халқ демократик партияси Гурлан туман кенгаши раиси\nўзбек 1998 й. Тошкент давлат техника университети, муҳандис-механик,\nЎзбекистон ХДП Хива туман ҳокимлиги ташкилий-назорат гуруҳи раҳбари\nўзбек 2006 йил,\nҲазорасп қишлоқ хўжалиги касб-ҳунар коллежи, ҳукукшунос,\nЎзбекистон ХДП Ўзбекистон Халқ демократик партияси Ҳазорасп туман кенгаши раиси\nҚашқадарё вилояти – 4 нафар\nҚашқадарё вилояти, Қамаши тумани,\nўзбек 1992 й. 2004 й. Қарши давлат университети, филолог, иқтисодчи,\nЎзбекистон ХДП Ўзбекистон Халқ демократик партияси Қашқадарё вилоят кенгаши раиси,\nХалқ депутатлари Қашқадарё вилоят Кенгаши депутати, партия гуруҳи раҳбари\nҚарши тумани,ўзбек 1972 й. Қарши давлат педагогика институти, педагог,\nЎзбекистон ХДП Ўзбекистон Халқ демократик партияси Қарши шаҳар кенгаши раиси,\nХалқ депутатлари Қарши шаҳар Кенгаши депутати, партия гуруҳи раҳбари\nҚашқадарё вилояти, Китоб тумани,\nўзбек 1991 й. Тошкент маданият институти, кутубхонашунос,\nЎзбекистон ХДП Ўзбекистон Халқ демократик партияси Китоб туман кенгаши раиси\nҚашқадарё вилояти, Қарши тумани,\nўзбек 1975 й. Тошкент қишлоқ хўжалиги институти, ўрмон хўжалиги муҳандиси,\nЎзбекистон ХДП “Кўкаламзорлаштириш” хусусий корхонаси раҳбари\nТошкент шаҳар – 4 нафар\nўзбек 1985 й. Москва давлат педагогика институти, рус тили ва адабиёти ўқитувчиси,\nЎзбекистон ХДП Ўзбекистон Халқ демократик партияси Тошкент шаҳар кенгаши раиси,\nХалқ депутатлари Тошкент шаҳар Кенгаши депутати, партия гуруҳи раҳбари\n1987 йил,Тошкент шаҳри,\nўзбек 2009 й. Ўзбекистон давлат жаҳон тиллари университети,\n2014 й. Тошкент давлат иқтисодиёт университети, филолог, иқтисодчи,Ўзбекистон ХДП Ўзбекистон Халқ демократик партияси Марказий Кенгаши бошқарма бошлиғи\nўзбек 1983 й. Тошкент давлат маданият институти, кутубхоначи,\nЎзбекистон ХДП “Bilim” ахборот-кутубхона маркази директори\nФарғона вилояти, Ўзбекистон тумани,\nўзбек 2008 й. Ўзбекистон давлат жаҳон тиллари университети, филолог,\nЎзбекистон ХДП Ўзбекистон Халқ демократик партияси Марказий Кенгаши бўлим бошлиғи


Бош прокуратура Гулнора Каримова ва унинг қизи ҳақида маълумот берди\n17:16 / 02.10.2018\nЎзбекистон биринчи президенти Ислом Каримовнинг набираси Имон Каримова мамлакатни ҳеч қандай тўсқинликсиз тарк этди. Бу ҳақда Ўзбекистон Бош прокуратураси матбуот хизмати Kun.uz’га маълум қилди.\nФото: Instagram /iman.k17\n"Имон Каримова Ўзбекистондан чиқиб кетганлигини ва бунинг учун ҳеч бир расмий тўсқинлик йўқ эканлигини тасдиқлаймиз", - деди Бош прокуратура матбуот хизмати вакили.\nУнинг маълум қилишича, Имон Каримованинг онаси - Гулнора Каримова эса қонун билан белгиланган тартибда жазо ўташни давом этмоқда.\nМаълумот учун, Имон Каримованинг акаси, Гулнора Каримованинг ўғли - кичик Ислом Каримов ҳам Лондонда истиқомат қилади.


Энди “Тез ёрдам”ни махсус мобил илова орқали ҳам чақириш мумкин - Hidoyat.uz\nАсосий саҳифа Янгиликлар Ўзбекистон янгиликлари Энди “Тез ёрдам”ни махсус мобил илова орқали ҳам чақириш мумкин\nЧоп этилди Yanvar 11, 2020 Энди “Тез ёрдам”ни махсус мобил илова орқали ҳам чақириш мумкинda fikr bildirishni o'chirish\nТошкент шаҳар тез тиббий ёрдам станциясига 150 та замонавий “Ford” русумидаги реанимобиллар топширилди. Эндиликда пойтахтимиз аҳолисига кўрсатилаётган тез тиббий ёрдам хизмати сифати ва самарадорлиги тубдан такомиллашади.\nШу ўринда айтиш керакки, бугунги кунда пойтахт аҳолисига 179 та тез ёрдам бригадалари тиббий хизмат кўрсатмоқда. Тизимда қарийб 900 нафар малакали шифокор, 1244 нафар фельдшер ва ўрта тиббиёт ходимлари фаолият юритяпти. Айни пайтгача пойтахтимиз аҳолисига тез тиббий ёрдам кўрсатишда “Nissan”, “Hunday”, “Toyota” русумли махсус автотранспортлардан ҳам фойдаланилаётган эди. Эндиликда улар қаторига янги “Ford” реанимобиллари қўшилгани тиббий хизмат сифатини янада юқори, янги босқичга кўтаришда муҳим қадам бўлади.\nМазкур тизим имкониятлари Россия, АҚШ, Европа давлатлари ва Хитой каби қатор мамлакатларэкспертлари томонидан синовдан ўтказилиб, замонавий талабларга тўлиқ жавоб бериши тасдиқланган.\nЯнги Зеландия ўрмон ёнғинларини бартараф этишда Австралияга кўмаклашади


“Ҳолва” дейиш арзонлашди, энди оғиз чучирмикин...\nапрел 07, 2007\nЎзбекистонда Интернетдаги ахборот сайтларини рўйхатга олиш тартиби осонлаштирилади. Бунинг учун Вазирлар Маҳкамаси оммавий ахборот воситаларини рўйхатга олиш тартибига ўзгартириш киритиш тўғрисида қарор қабул қилди.\nРасмий хабарларга қараганда, веб-сайт шаклидаги электрон оммавий ахборот воситасини рўйхатга олиш чоғида бундан буён камроқ ҳужжатлар талаб этилади, рўйхатга олиш йиғимининг ставкаси ўн баробар камайтирилади. Энди веб-сайт кўринишидаги электрон ОАВни рўйхатга олиш учун йиғим миқдори 12 минг 400 сўм ёки 10 долларни ташкил этади.\nЎзбекистоннинг “UZ” доменидаги сайтларнинг умумий сони 12 йил ичида эндигина тўрт мингга етди.\n“Чегара билмас мухбирлар” ташкилоти Ўзбекистон ҳукуматини “Интернетнинг энг ашаддий душманлари” ўнталигига қўшган.\nЎзбекистондаги мухбири Умида Ниёзова айни пайтда қамоқда қолаётган Москвадаги Экстремал журналистика маркази раҳбари Олег Панфилов ҳукумат ахборот сайтларини рўйхатга олиш тартибини енгиллаштиргани назоратни кучайтириш мақсадида қилинаётганини билдирди.\n“Интернет сайтларини рўйхатга олиш назорат ва цензуранинг ўзига хос кўринишидир. Ўзбекистон ҳукуматининг рўйхатга олиш нархини камайтираётгани ахборот сайтларига уларни арзонроққа ўлдиришни таклиф этаётгандек”, - дейди О.Панфилов.\nЎзбекистондаги воқеаларни ҳокимият нуқтаи назаридан фарқли тарзда ёритаётган сайтларни, табиийки, ҳеч ким рўйхатга олишга шошилаётгани йуқ. Улар Ўзбекистонда гўё мавжуд ҳам эмас. “Озодлик”, “Фарғона.ру”, “Ўзметроном” ёки “Мусулмон Ўзбекистон” сайтларига киришга уринилса, мониторда инглиз тилида “бу саҳифа кўрсатила олинмайди” ёзувидан бошқа ҳеч нарса чиқмайди.\nОзгина ўқув бўлса, уларга айланма йўллар билан турли прокси серверлар орқали кириш мумкин. Аммо “тамға босилган” веб-сайтлар, табиийки, рўйхатга олиш нархи 10 доллар бўлгани билан ҳукумат рўйхатидан ўтишга ҳаракат ҳам қилаётгани йўқ.\nМарказий Осиё мавзусини ёритадиган нуфузли “Фарғона.ру” ахборот агентлиги раҳбари Даниил Кисловнинг ишонишича, Ўзбекистон ҳукумати мамлакат ичидаги Интернетни ўзга фикрдан мутлақо тозалашнинг энг охирги чораларини кўрмоқда.\n“Улар Интернетни назорат қилмоқчи. Аммо улар ҳозирча қилиб бўлганидан кўпроқ ишни, яъни мустақил сайтларни ёппасига чеклашдан кўпроқ назоратни ўрната олмайди. Шунинг учун Интернетнинг қолган қисмида назоратни кучайтириш кам самара берадиган қўшимча бир чорадир”, – дейди Д.Кислов.\nАхборот сайтларини рўйхатга олиш тартибининг енгиллаштирилиши, айтайлик, “Қашқадарё” газетаси учун Интернет ёрдамида дунё юзини кўриш имконини беради.\nЖурналистлар фикрича, шундай қилиб ҳукумат ўз ғояларини тарғиб этувчи ахборот воситаларига дунё тармоғига уланишни енгиллаштирмоқда. Аммо бунинг учун дунёнинг аксар давлатларда веб-сайтлар мутлақо рўйхатга олинмайди, демократик давлатларда эса Интернетга чеклов ўрнатилмайди.


Тошкентда ҳайдовчи 96 км/с тезлик учун жаримага тортилди – Газета.uz\n26 ёшли ҳайдовчи 96 км/с тезлик билан ҳаракатланди.Қоидабузарлик Тошкентдаги Қодирий кўчасида қайд этилди.\nLotinchada 13 март 2018, 22:14 Жамият\nТошкентда Hyundai автомобилини 96 км/с тезликда ҳайдаб келаётган 26 ёшли ҳайдовчи жаримага тортилди. Бу ҳақда Тошкент ИИББ ЙҲХБ сайтида хабар қилинди. Йўл-патрул хизмати ходимлари қоидабузарликни Юнусобод тумани Абдулла Қодирий кўчасида қайд этишди.\nЎтган ҳафта давомида (5−11 март кунлари) ЙҲХБ ходимлари томонидан жами 17901 та қоидабузарлик аниқланди. Булардан, қўпол қоидабузарлик — 4895 та, маст ҳолда транспорт воситасини бошқариш — 169 та, светофорнинг қизил чироғига бўйсунмаслик — 262 та, белгиланган тезликни ошириш бўйича 1410 та ҳолат аниқланиб, ҳуқуқбузарларга нисбатан маъмурий баённомалар расмийлаштирилган.\nҲаракат хавфсизлигининг компьютерлаштирилган бошқарув тизими томонидан ҳафта мобайнида 3408 та йўл ҳаракати қоидабузарлиги аниқланган бўлиб, шундан 1836 таси светофорнинг тақиқловчи ишорасига бўйсунмаслик, 1572 таси белгиланган тезликни меъёридан ошириш билан боғлиқ.


Топталаётган номус сизга тегишли эмасми? – Jurnalist\nТопталаётган номус сизга тегишли эмасми?\nR S2019-10-28T07:19:27+05:0028 Oktabr, 2019|Ҳафта мақоласи|\nСўнгги вақтларда ижтимоий тармоқларда тарқалаётган (балки атайлаб тарқатилаётган) баъзи видеолар, аянчли тасвирлар яшин тезлигида бутун интернет оламини «забт» этмоқда. Билган билмаган, ўзи учун бирор фойдаси бор ёки йўқлигига қарамасдан ҳамма шу видеони излаган, кўчириб олган, бир-бирига жўнатган.\n…Тасвирда бир аёл шарм-ҳаёни унутиб кўпчилик олдида беибо сўзларни айтаётгани, кўзи тушган одамни ҳақорат билан «тишлаб отаётгани», хуллас бир кўришда истаган кишининг кайфиятини бузадиган ҳолат. Хўш, мана шуни тарқатиш, излаб топиб кўриш бизга нима беради? Ўша аёл баҳонасида, аёл зоти шаънига бир-биридан чиройли «таърифлар», «ҳамду санолар» айтилди. Кимдир унинг бу ҳолатини эркакшодалик деб, атаса, яна кимдир ҳаёт қийинчиликларига қарши исён деб, баҳолади. Тўғри, эл орасида шундайлар топилади. Қайси мамлакатда йўқ дейсиз, турфа феъл инсонлар, турфа хил иллатлар? Афсуски, ижтимоий тармоқларда ана шу орқали бутун дунё ўзбек аёлига баҳо бераётгандек туюлди менга.\nПсихологларнинг айтишича, инсоннинг хотирасида узоқ сақланадиган маълумотлардан энг кучлиси, бу ўз кўзи билан кўриб, хотирасига муҳрлангани экан. Айниқса, энди камолотга етаётган ёшларнинг қалбига таассурот, кўздан ўтиб онг остига чуқур жойлашади. Бир нарсанинг тасвирини ижтимоий тармоқларда айлантиришдан олдин, шу тасвир келтириб чиқарадиган оқибатларни нега ҳеч биримиз ўйлаб кўрмаяпмиз? Нега бир тарбиясиз аёл тасвири орқали бутун дунё аҳли, миллатимиз аёллари аҳволини кўз-кўз қилишдан ор қиламяпмиз? Ахир ўша аёлда уят, номус йўқ экан, унинг аҳволини видеога олиб тарқатаётган, бир-бирига улашаётганлар-чи, нима сизларда ҳам йўқми бу туйғулар? Ўша тарқалаётган тасвирларни эртага бошқа бир аёл, ўспирин қиз, миттигина, қақилдоқ қизалоқ такрорламайди, деб ким кафолат беради? Ахир, бу ўз синглимиз, қизимиз тарбиясига ҳам таъсирини ўткизиши мумкинлигини наҳотки ўйламаймиз?\nЎқувчилик давримда «Нодирабегим» бадиий фильмини кўрганман. Нодирабегимни эл аро бадном қилмоқчи бўлганлар сарой майдонида уни кўзи қонга тўлган аскарларнинг ўртасига ташлайди. Ечинтирмоқчи бўладилар. Тўсатдан эсган шамол шоираи давроннинг рўмолини сирғантириб елкасига туширади. Оломоннинг кўзи унинг ой жамолига тушади. Урҳо-ур қилиб келаётган тўда ичидан кимдир таниб «Эй, бу Нодирабегимку! Шоираи давронку!», дейди. Ҳамма ортга чекинади…\nМен фильмни неча марта кўрсам худди шу ерида йиғлар эдим. Фильм ижодкорларининг миллат тарбиясига қўшган улкан ҳиссаси шу тасвирларда яққол намоён бўлади. Аёлга ҳурмат, шоираи давронга эҳтиром шундай ифодаланади, азизларим. Ҳаёт қийинчиликларига, замона зуғмига «исён» дея, фильм ижодкорлари ўша хунук кўринишли аскарлар қиёфасидан бошқача фойдаланиши ҳам мумкин эди. Аммо, унда бу фильмни кўрган оддий бир қишлоқ қизида шоира бўлиш орзуси туғилмасди эҳтимол. Обрўли аёл бўлиш нияти пайдо бўлмас эди балки.\nЯпонияда ер қимирлаганда қимматбаҳо буюмлар сотиладаган дўконлар ёнидан ўтаётган одамларнинг бирортаси ҳам сочилиб ётган жавоҳирларга тегмасдан, эҳтиёт бўлиб қараб кетаётганини кўрсатишди. Кадр ортида «Энг оғир вазиятларда ҳам инсон бўлиб қол!» деган ёзувлар айланар эди. Бир тасвирда ўлиб қолган кучукча атрофидан кетолмай «Тур! Нега ётибсан? Ҳамма кетяпти» – дегандай уни ялаб, тумшуғи билан туртиб кетишга ундаётган, атрофида парвона бўлаётган итни кўрсатишди. Тасвир изоҳсиз эди. Мана, нафақат япон, балки инсониятни тарбиялаган тасвирлар. Демак, ким нимани тасвирлаши билан ҳам қалбини нима билан тўлганини англатиши мумкин экан-да.\n«Аёллар бузилиб кетди», «Чет элда ўзбек аёли фақат фоҳишалик билан шуғулланяпти», «Нима қилсин, очдан ўлсинми?» яна қанча-қанча «ёрлиқлар» ёпиштириляптики, буни ижтимоий тармоқларда кўрганлар – ўзбек аёллари ҳақида фақат ёмон хаёлга боришлари аниқ.\nЎзбек аёллари ҳар тонг дуолар, шукроналар билан уйғоняпти. Ҳаёли ўзбек аёлининг фарзандлари мўъжизалар яратяпти. У ҳалол ва донишмандлиги, латофати, садоқатию меҳр-муҳаббати билан доим ардоқда.\nМени ажаблантираётгани ижтимоий тармоқларда айланаётган бу каби салбий кўринишларга чек қўядиган бирор бир жиддий муносабатни кўрмадим. На Қонунчилик палатаси депутатлари, на сиёсий партиялар лидерлари, на ҳуқуқ ҳимоячилари бир оғиз гапирдилар…\nГап миллат маънавияти, одоби, ахлоқи, тарбиясига салбий таъсир ҳақида борар экан, лоқайдлик қилмайлик. Бирлашайлик, керак бўлса, қонунда чора белгилайлик. Зеро, буни сўрашга, она сифатида, бир аёл ижодкор сифатида талаб қилишга ҳаққим бор деб, ўйлайман.


МАФКУРАВИЙ ИММУНИТЕТ – ХАВФСИЗЛИГИМИЗ\nБугунги кунда огоҳлик давр талабига айланмоқда. Чунки ён-атрофимизда ва биздан анча олис мамлакатларда содир бўлаётган дин ниқоби остидаги ваҳшийликлар бизни янада ҳушёрроқ бўлишга, бетакрор ватанимиздаги тинчлик ва барқарорликни кўз қорачиғидек асрашга ундамоқда. Зеро, огоҳлик ва ҳушёрлик бор жойдангина турли бало-офатлар чекинади. Огоҳлик йўқолган жойда эса барча пушаймон ва кулфатларнинг сабабчиси бўлган лоқайдлик ҳукм суради. Лоқайдликка берилган миллат ва жамият ўзинингҳимоя қобилиятини йўқотади. Ўзбекистон Республикасининг биринчи Президенти Ислом Каримов таъкидлаганларидек: “Ҳимоя дегани нима? Ҳимоя дегани – аввало, огоҳ бўлиш дегани. Бемаъни ишларни, қабиҳ ниятларни сездингми, ёвуз кучларнинг хатти-ҳаракатини, башарасини кўрдингми, бепарво бўлма! Нимага деганда, эртага шулар туфайли сенинг бошингга кулфат тушиши мумкин.”\nЖойлаштирди: Шомуродов Алижон Тураевич\nКўриб чиқилди: 348\nАМИР ТЕМУР ВА МУСТАҚИЛ ЎЗБЕКИСТОН ТАРАҚҚИЁТИ\nБугун она ватанимизда мўғуллар ҳукмронлигига чек қўйиб кучли марказлашган давлат тузган соҳибқирон, инсоният тарихида тенги йўқ саркарда ва давлат арбоби, “Ислом динининг ҳомийси”, “Европа халоскори” унвонларига сазовор бўлган буюк сиймо, ўз ҳаётида “Куч – адолатда” тамойилига қатъий амал қилиб ўзи тузган қонунлар асосида ўзбек давлатчилиги тараққиётини жаҳон миқёсига чиқарган Амир Темурнинг бунёдкорлик ишлари унинг ворислари томонидан изчил давом эттирилмоқда. Ўзбекистон Республикаси Биринчи Президенти Ислом Каримов таъкидлаганларидек: “Тенгсиз азм-у шижоат, мардлик ва донишмандлик рамзи бўлган бу мумтоз сиймо буюк салтанат барпо этиб, давлатчилик борасида ўзидан ҳам амалий, ҳам назарий мерос қолдирди, илм-у фан, маданият, бунёдкорлик, дин ва маъна-вият ривожига кенг йўл очди”.\nЖойлаштирди: Тоғайқулов Тўлқин Тошмухаммедович\nКўриб чиқилди: 277\nВстреча С.Лаврова и И.Каримова\nMustaqillikka erishish ostonasida1\nMustaqillikka erishish ostonasida2


Равшан Эрматов ЖЧ-2018да бошқа ҳакамлик қилмайди!\n5 июль, 2018, 10:08\nФИФА ҳаками Равшан Эрматов ЖЧ-2018да бошқа ишламайди. Бу ҳақда sports.ru хабар бермоқда.\nМанбанинг маълум қилишича, ФИФА расмий сайти кейинги босқичда ишлайдиган ҳакамларни эълон қилди. Ушбу рўйхатда эса ҳамюртимиз Равшан Эрматов йўқ.\nРоссиядаги мундиалда қуйидаги ҳакамлар ўйинларни бошқаришда давом этади: Алиреза Фағони (Эрон), Наваф Абдулла Шукралла (Баҳрайн), Маланг Дьедиу (Сенегал), Женни Сиказве (Замбия), Марк Гейгер (АҚШ), Жейр Марруфо (АҚШ), Сесар Артуро Рамос (Мексика), Андрес Кунья (Уругвай), Нестор Питана (Аргентина), Сандро Риччи (Бразилия), Мэттью Конжер (Янги Зеландия), Жюнейт Чакир (Туркия), Бьорн Куйперс (Голландия), Антонио Мигель Матеу Лаос (Испания), Милорад Мажич (Сербия), Жанлука Рокки (Италия), Дамир Скомина (Словения).\nЭслатиб ўтамиз, Равшан Эрматов Россиядаги мундиалда Аргентина – Хорватия (0:3) ва Испания – Марокко (2:2) ўйинларини бошқарди ва жаҳон чемпионатларида 11 учрашувда ҳакамлик қилиб, рекорд қайд этиб турипди.


Роналду “Олтин бутса” учун курашда Левандовски билан орадаги фарқни қисқартирди. Яна 5 та гол Криштиануни ғолибга айлантиради » Футбол янгиликлари 2021\nGoal24.uz » Европа жамоалари » Роналду “Олтин бутса” учун курашда Левандовски билан орадаги фарқни қисқартирди. Яна 5 та гол Криштиануни ғолибга айлантиради\nРоналду “Олтин бутса” учун курашда Левандовски билан орадаги фарқни қисқартирди. Яна 5 та гол Криштиануни ғолибга айлантиради\n“Ювентус” ҳужумчиси Криштиану Роналду 2019/20-йилги мавсум “Олтин бутса” соврини курашида “Бавария” форварди Роберт Левандовски билан ўртадаги фарқни қисқартирди.\nПортугалиялик футболчи А Серия 34-тури доирасида “Лацио”га қарши ўйинда дубл қайд этиб, мавсумдаги голлари сонини 30 тага етказиб олди. Шу тариқа Роналду “Олтин бутса” рейтингида 60 очко тўплади ва Робертдан 8 балл ортда қолмоқда. Кучли учликни “Лацио” ҳужумчиси Чиро Иммобиле эгаллаган. Туриндаги ўйинда ўз ҳисобига битта гол ёздириб қўйган футболчи ушбу мавсумда 29 та гол уришга эришган.\nҚайд этиш жоиз, Бундеслигада мавсум якунланган, А Серия тугашига ҳали тўртта тур бор.\n“Олтин бутса”—2019/20 совринига даъвогарлар:\nРоберт Левандовски (“Бавария”) — 34 гол, 68 очко\nКриштиану Роналду (“Ювентус”, Италия) — 30 гол, 60 очко\nЧиро Иммобиле (“Лацио”, Италия) — 29 гол, 58 очко\nТимо Вернер (“Лейпциг”, Германия / “Челси”, Англия) — 28 гол, 56 очко\nЭрлинг Ҳоланд (“Боруссия Д”, Германия) — 29 гол, 50 очко\nЛионел Месси (“Барселона”, Испания) — 25 гол, 50 очко.\nРейтингда очколарни ҳисоблаш қуйидагича амалга оширилади: футболчининг мавсум давомида урган голлари сони чемпионат коэффициентига кўпайтирилади. Энг катта коэффициент Англия, Испания, Италия, Францийа ва Германия чемпионатларидаги голлар учун берилади — 2.\nАгар бир ва ундан ортиқ футболчи бир хил очко тўплайдиган бўлса, ўрин бир ўйинда урилган ўртача голлар сонига қараб белгиланади. Шу тариқа Левандовски ва Роналдунинг очколари тенг келиб қолса, ғалаба катта эҳтимол билан полшалик футболчи томонида бўлади. У 31 ўйинда 34 та гол урган, Роналду эса 30 гол учун 30 та ўйин сарфлашига тўғри келди. Бироқ португалиялик футболчи қолган 4 ўйинда 5 та гол уришга муваффақ бўлса биринчи ўринга кўтарилиб олади.


Ёқимли харидлар - фойдали совғалар!\n09:39 / 29.02.2016\nБаҳорги акция ҳеч кимни совғасиз қолдирмайди! Ва айнан шунинг учун барча истеъмолчиларимизга бу баҳорни ёқимли харидлардан бошлашни таклиф этамиз. 1 март куни бошланадиган баҳорги акция айнан шундай шиор остида ўтади.\nАнчадан бери янги плита ёки телевизор харид қилиш ҳаёлида юрганлар учун айни журъат қилиш вақти келди. Ахир, бутун март давомида Artel бренди остида чиққан 24 дюймли телевизор ёки плита харид қилганлар ёқимли совға соҳибига айланади.\nБарча иштирокчилар учун кафолатланган совғалар рўзғорда жуда керакли бўлган чойгум, дазмол, шарбат сиққич ёки мултиварка каби буюмлардан ташкил топган.\nҲар бир совға - бу нафақат сифатли маиший техника анжоми, балки ҳар қандай уй бекаси учун мутлақо зарур ёрдамчи. Artel буғли дазмоллари кийимингизда биронта ғижим қолдирмайди! Соғлом ҳаёт тарзи тарафдорлари энди янги кунни янги сиқилган шарбатдан бошлашлари мумкин, мултиварка эса ўзининг турли-туман функциялари билан ҳайрон қолдиради, энг муҳими, таом тайёрлаш вақтини қисқартиради.\nArtel`дан баҳорги акция - бу нафақат уй-рўзғор техникасини янгилаш имконияти, балки яқинлашиб келаётган байрамга гўзал аёлларни хушнуд қилиш учун ажойиб имконият ҳам.\nАкцияни ўтказиш муддатлари ва шартлари тўғрисида батафсил маълумот artel.uz сайтида.


Қўшилди: 12 ноябр 2013 12:18\nГерманиялик фуқаро терисининг остига мини-компьютер киритди\nГерманиялик фуқаро Тим Кэннон киборглар даврини яқинлаштиришга қарор қилди. Йигит ўзининг қўл териси остига симсиз зарядлана оладиган мини-компьютерни киритди. Шундан сўнг Тим ўзини “биохакер” деб атай бошлади. “Мен ўзим ҳақимдаги биометрик маълумотларни тўпламоқчиман”, - дейди Кэннон....\nҚўшилди: 12 ноябр 2013 12:17\n“Rockstar” консорциумига кирувчи “Microsoft”, “Apple”, “Ericsson”, “Sony” ва “BlackBerry” компаниялари “LG”, “HTC”, “Huawei”, “Samsung”, “Asustek”, “ZTE” ва “Pantech” компанияларини патент ҳуқуқларини бузганликда айблаб, судга берди. Мазкур иш билан ҳозир Техас Округ суди шуғулланмоқда....\nҚўшилди: 14 август 2013 22:56\nШу йилнинг ўзида Британия йўлларида ғаройиб автомобилларни синаб кўриш ишлари бошланади. Ушбу машиналарнинг ўзига хослиги шундаки, улар тўлиқ автоматлаштирилган. Ҳайдовчисиз автомобиль видеокамералар ва сенсорлар тизими ёрдамида бошқарилади. Тўғри, синовлар даврида олимлар эҳтиёт чорасини...\nҚўшилди: 14 август 2013 22:55\nNokia янги қурилмаларини кузда намойиш этади\nФинляндиянинг телефонлар ишлаб чиқарувчи Nokia компанияси 2013 йил охиригача планшет, “планшетофон” ва иккита SIM-картали Lumia қурилмасини тақдим этишни режалаштирмоқда. Янги маҳсулотлар компаниянинг “йўл харитаси”га мувофиқ ҳар ойда пайдо бўлади. Сентябрь ойининг охирида Nokia янги...\nҚўшилди: 14 август 2013 22:54\nКим Чен Ин Шимолий Кореянинг биринчи смартфонини тақдим этди\nШимолий Кореяда мобил алоқа яхши ривожланмаган, у фақат мамлакат ҳудуди билан чекланган, холос. Бунинг устига уни баъзида тақиқлаб ҳам туришади. Бироқ яқинда мамлакат Android асосидаги ўз планшетларини ишлаб чиқараётгани маълум бўлди, шундай экан, маҳаллий смартфон ҳақидаги янгилик ҳам ҳеч кимни...\nҚўшилди: 14 август 2013 17:32\nОлимлар яқин 10 йилликлар ичида Россияга экологик ҳалокат таҳдид солаётганини таъкидламоқда. Уларга кўра, 50 йилдан сўнг Сибир саҳрога айланиши мумкин. Олимларнинг фикрича, 2020 йилга келиб Россиянинг катта қисмини эгаллаб турган абадий музликлар сезиларли даражада қисқаради. Музликларнинг эриши...


ЖССТ коронавирус пандемиясининг тугашини қачон эълон қилиши маълум бўлди\n10 Noyabr 22:11 / Published in COVID-19\nЖССТ COVID-19 пандемияси қандай шароитларда тугашини эълон қилди\nЖССТ Европа бюроси директори Ханс Клюге қандай шароитларда, эҳтимол, коронавирус пандемияси тугаган деб айтиш мумкинлигини маълум қилди.\nУнинг сўзларига кўра, Жаҳон соғлиқни сақлаш ташкилоти (ЖССТ) соғлиқни сақлаш тизими тўлиб-тошган бўлмаса, янги коронавирус пандемиясининг тугашини эълон қилиши мумкин.\n«Биз вирус билан яшашни ўрганишимиз керак. Соғлиқни сақлаш тизимимизни касалхонага ётқизиш ва COVID-19 дан ўлим ҳолатлари билан тўлиб-тошган ҳолда, яъни аввалроқ кўрсатилган хизматларни кўрсатиш имконияти пайдо бўлиши билан пандемия эндемик ҳолга келиши мумкин”, — деди у.\nУнинг сўзларига кўра, “етарлича ишончли ҳисоб-китобларга кўра, агар инфекция тарқалиш тенденцияси ўзгармаса, келаси йилнинг февралига қадар Европа минтақасида коронавирус туфайли яна ярим миллион киши ҳалок бўлиши мумкин. “Нега биз яна муаммога дуч келдик? Чунки минтақадаги мамлакатларнинг ярмидан коʻпида эмлаш тоʻхтаб қолган”, деди у.\n«Бир неча ой олдин асосий муаммо [ваксиналар] мавжудлиги эди, энди [вакциналар] муаммоси вакциналарга шубҳа, сохта хабарлар», деди Клюге ва у «Европада ишчи гуруҳ тузмоқчи» эканлигини айтди. эмлаш муаммолари.\nTagged under: COVID-19, ЖССТ, КОРОНАВИРУС, ПАНДЕМИЯ\nРоссия вакцинасининг биринчи партияси Парагвайга олиб келинди\nЎтган куннинг ўзида Ўзбекистонда коронавирус билан касалланган 531 бемор аниқланди\nЎзбекистон: кунига 206 нафар кишида COVID-19 касаллиги аниқланди


21 январ 2022, Тошкент вақти: 10:36\nЎтган баҳорда Россия Украина билан чегарасига қўшин тортиши ортидан Кремль йирик ҳарбий ҳужум режалаштираётгани ҳақида миш-миш тарқалди.\nАйни дамда яна шундай хавотир юзага келмоқда. ОАВ, жумладан, “The New York Times” ва “Bloomberg” нашрлари АҚШ расмийларига таяниб, Россия шу қиш Украинага ҳужум қилиши мумкинлиги ҳақида огоҳлантирди.\nАйримлар бу сафар Россия босқини 2014 йилдагидан "йирикроқ кўламда" бўлиши мумкинлигини айтмоқда. Сунъий йўлдошдан олинган суратлар Россия ғарбий қисмида, шунингдек, Қримда ҳарбий тўпланаётганини яққол кўрсатади.\nРоссиянинг нияти нима эканини аниқлаб бўлмайди. Бунга қарамай, қуйида айрим муҳим саволлар ва уларга жавоблар билан танишишингиз мумкин.\nРоссия янги йирик ҳарбий ҳаракат бошлаши хавфи ҳақиқатан мавжудми?\nМавжуд далилларга таянсак, ҳа, бундай таҳдид бор. АҚШ разведкаси ва Украина армиясининг юқори мартабали расмийлари сўзларига кўра, 92 мингга яқин Россия ҳарбийси Украина шимоли ва шарқига чегарадош ҳудудга юборилган.\nЖорий ҳафтада CNN АҚШ президенти Жо Байден маъмуриятидаги манбаларига таяниб, Вашингтон Украинага ҳарбий маслаҳатчи ва қурол-яроғ юбориш имкониятини кўриб чиқаётганини хабар қилди.\nЖорий ой бошида АҚШ Давлат котиби Энтони Блинкен Вашингтон Россия ҳарбийларининг ҳаракатлари ва эҳтимолий янги ҳужумидан "ҳақиқий хавотирда" эканини айтганди.\nМосква ҳужум режалаштираётгани ҳақидаги хавотирларни "асоссиз" дея рад этаётган бўлса-да, Кремлга яқин қатор расмийлар ва таҳлилчилар бошқача изоҳ бермоқда. Уларнинг сўзларига кўра, агар Вашингтон ва Ғарб Москванинг Донбассдаги вазият, НАТОнинг Киев билан алоқалари ҳамда Шарқий Европа, Қора денгиз ва бошқа жойларда Ғарб давлатларининг ҳарбий фаолияти билан боғлиқ хавотирларини бартараф этмаса, Кремль чора кўришга қарор қилиши мумкин.\nНима учун айнан ҳозир?\nРоссия раҳбарияти минтақадаги беқарор вазиятдан фойдаланиб, чора кўриши мумкин. Аслида Москва ўз ҳаракатлари билан минтақадаги кескинликларни чуқурлаштириб келади. Баъзи таҳлилчиларнинг таъкидлашича, тинч вазиятдан кўра мураккаб вазият Россия Украинага зарба бериши учун қулайроқдир.\nПольша Европа Иттифоқига осон етиб олиш ваъдалари билан қўшни Беларусга жалб қилинган муҳожирлар оқими билан курашмоқда. Варшава чегарада вужудга келган миграция инқирозида Беларусь президенти Александр Лукашенкони айбламоқда.\nАйни дамда, Россиядан келадиган табиий газ учун тўловга қийналаётган Молдова Москвани мамлакатни шантаж қилишда айбламоқда. Танқидчилар, шунингдек, Москва Европанинг ўз газига қарамлигини кўрсатишга ҳаракат қилаётганини айтмоқда.\nШунингдек, Москва НАТО машғулотлари ва бошқа ҳарбий амалиётлари провокацион эканини иддао қилиб, тарангликни кучайтиришга интилаётгани айтилмоқда.\nРоссиянинг нияти нима ўзи?\nМоскванинг мақсадларидан бири Украинада ўз таъсирини оширишдир.\nРоссия 2014 йилда Украина шарқида тартибсизликларни келтириб чиқарганда, Москва мамлакатнинг нисбатан кичик қисмини ўз назоратига олиб, унга каттароқ таъсир кўрсатишга ҳаракат қилмоқда, дея хулоса қилинган эди. Хусусан, Москва Украина ҳеч қачон НАТОга қўшилмаслигига ишонч ҳосил қилишни истайди.\nАммо Донбассдаги уруш ҳануз давом этмоқда ва Кремлнинг хоҳиш-истакларига мос келадиган тинчлик шартномаси кучга киргани йўқ. Шу сабабдан Путин энди ўз мақсадига эриша олмаслигидан хавотирга тушган бўлиши мумкин.\nRAND таҳлил марказининг катта сиёсатшуноси Сэмюэл Чарап ўтган ҳафта “Politico” нашри учун ёзган мақоласида россиялик собиқ депутат ва дипломатнинг сўзларидан иқтибос келтирди: "Донбассни қўлга киритиш, лекин Украинани йўқотиш Кремль учун мағлубият бўлади".\nҲужум Россияга қимматга тушадими?\nАгар Россия очиқдан-очиқ Украинага янги ҳужум уюштирса, Ғарбнинг кучли реакциясига дучор бўлиши аниқ. Таҳлилчиларнинг сўзларига кўра, Москва камида янги санкцияларга йўлиқади. Қолаверса, Россия катта маблағ сарфлаган ва Москва учун иқтисодий ва геосиёсий жиҳатдан муҳим бўлган "Шимолий оқим 2" газ қувури лойиҳасининг куни битиши муқаррар.\nАгар Россия Украина шаҳарларига қуруқликдаги қўшинлари билан бостириб кирса, етти йил аввалга солиштирганда анча тажриба орттирган ва яхши жиҳозланган Украина қўшинлари кескин қаршилик кўрсатиши, натижада юзлаб ёки минглаб рус аскари ўлиши мумкин.\nМуаллиф ва таҳлилчи Марк Галеотти “The Moscow Times” газетасида яқинда чоп этилган мақоласида: "[Россия] Олий қўмондонлиги кўплаб аскар ногирон, ярадор ёки "Юк – 200" сифатида уйга қайтишини билмаслиги эҳтимолдан ҳоли", деб ёзган эди.\nУкраина разведкаси: Россия январь-февраль ойларида бостириб кириши мумкин\nПутин Киевни қўрқитиб қўймоқчими?\nБу ҳозирча номаълум. Аммо Россиянинг ўтмишдаги ҳаракатларига назар ташласак, бугунги вазиятни таҳлил қилиш ва бу қишда нима бўлишини башорат қилиш мумкин.\nМосква Қримни эгаллаб олиб, Донбаcс уруши бошланганидан бери Ғарб таҳлилчилари ва разведка ходимлари бир неча бор Россия янги ҳужумга ҳозирланаётгани ҳақида огоҳлантирди.\nЎтган баҳорда бундай башоратлар амалга ошмади. Бу шуни кўрсатадики, айни дамда чегара ҳудудларига қўшин юборилгани Москва шунчаки Ғарбга босимни сақлаб қолиш сиёсатини олиб бораётганини кўрсатади.\nПутин Ғарбни қоралаб Россия “мулоқот”га очиқлигини айтди


08:45 / 28.02.2019 510 pdf Ўқиш режими + -\nЯлтадаги Ислом дини асослари курслари тингловчилари бўлган ёшларга Қуръони карим тарқатилди. Ушбу тантанали тадбир Ай Васил митти туманидаги масжидда ўтказилган. Бу ҳақда islamisemya.com нашри хабар берди.\nИкки ой мобайнида ёшлар Ислом дини асослари, пайғамбарлар ҳаёти, ҳадислардан билим олишган.\nҚрим мусулмонлари диний идорасининг "Фойдали илм" лойиҳаси ташаббускори бўлган Зайнаб Бированинг айтишича, лойиҳага ёшларни жалб қилишда Катта Ялта масжиди имоми Усмон Топуз муҳим рол ўйнаган.\nЛойиҳанинг навбатдаги босқичида курс тингловчилари Қуръони каримни тажвид қоидалари асосида ўқишни ўрганадилар.\n10:00 / 28.02.2019 1125\n11:00 / 28.02.2019 1638\nЗамонамизнинг диний олимларидан бири Шайх Муҳаммад Содиқ Муҳаммад Юсуф роҳимаҳуллоҳ Ислом дини таълимотларини шогирдлари ва мўъминмусулмонларга ўргатар экан, давоми...\n1008 10:15 / 29.12.2019\n1292 15:37 / 08.10.2018\n859 09:44 / 16.10.2018\n585 13:00 / 16.11.2019\n2736 13:45 / 12.05.2019


Самарқанд вилояти Жомбой тумани Мактабгача таълим бўлими\nСамарқанд вилояти Жомбой тумани\nМактабгача таълим бўлими\nБўлим раҳбарияти ва ходимлари\nПрезидент меъёрий ҳужжатлари\nҲукумат меъёрий ҳужжатлари\nМактабгача таълим вазирлиги меъёрий ҳужжатлари\nБош саҳифа / Хабарлар /\nМактабгача таълим вазири электрон навбатдаги носозликлар бўйича изоҳ берди\nМактабгача таълим ташкилотига қабул қилиш механизмида юзага келган носозликлар бўйича Мактабгача таълим вазирлигининг МУРОЖААТИ\nЎзбекистон Мактабгача таълим вазирлиги болаларни давлат мактабгача таълим ташкилотиларига қабул қилиш механизмида юз берган носозлик учун узр сўрайди.\nАйни пайтда ушбу носозликни бартараф этиш билан Мактабгача таълим вазири Агриппина Шин бошчилигидаги ишчи гуруҳи шуғулланмоқда. Мазкур ишлар UZINFOCOM ҳамда Давлат хизматлари марказлари билан ҳамкорликда амалга оширилмоқда.\n2019 йилниг 30 июль куни биз тизимни синов тарзида ишга туширдик ва у кенг қамровли қайта ишлаш ҳаракатларини амалга ошириш кераклигини кўрсатди. Рухсатингиз билан бу ҳолат қандай юз бергани ва муаммо сабабларини бартараф этиш борасида олиб бориладиган ишлар бўйича сизларга маълумот берсак:\nБиринчи муаммо. Ота-оналар томонидан нотўғри тўлдирилган аризалар.\nНотўғри тўлдирилган аризалар сабабли маълумотлар базаси ўзининг ишончлилигини йўқотди. 1,5 млн.та аризадан қарийб 100 мингтаси қўпол хатоликлар билан тўлдирилган.\nОта-она электрон аризани юборишни тўловларни қабул қилиш пункти ёки Интернет-кафе ходимларидан илтимос қилди. Жараённи тезлаштириш мақсадида ходим туғилганлик ҳақида гувоҳнома рақамлари ўрнига шунчаки нолларни (0), пробел (жой қолдириш) ёки ихтиёрий рақамларни киритди. Шундай қилиб, EMIS тизимида ҳар хил исмли лекин туғилганлик ҳақидаги гувоҳнома рақамлари бир хил бўлган (ноллар (0), пробел (жой қолдириш) ёки ихтиёрий рақамлар) болалар пайдо бўлди ва оқибатда болаларнинг бири йўналиш олаётган пайтида тизим ишдан чиқди.\nНотўғри маълумотлар билан навбатга қўйилган болалар ўз жойини йўқотмаслиги учун биз 2018 йилнинг 1 – апрелидан бошлаб келиб тушган барча аризаларни қайта юклаяпмиз ва хатолар тахрир қилинмоқда. Янги алгоритмлар, туғилганлик ҳақида гувоҳноманинг ноёб рақамларини киритишни талаб қилади ва уларга асосан автоматик тарзда боланинг исми ва бошқа маълумотларни тўлдиради.\nИккинчи муаммо. Тўлиқ маълумотлар базасини юклаш сунъий равишда навбатни узайтириб юборди.\nҲозирги пайтда эски, қондирилган аризалар мавжудлиги навбатни сунъий равишда узайтириб юбораяпти. Мазкур муаммо вақтинчалик характерга эга.\nСиз навбатда 10-ўринда эдингиз лекин тизим 16-ўринни кўрсатаяпти. Аслида сизнинг навбатингиздан олдин пайда бўлиб қолган 5 та ариза ўз долзарблигини йўқотиб бўлган, яъни улар асосида йўлланмалар олиб бўлинган ва болалар аллақачон МТТга қатнаяпти.\nМактабгача таълим мутахассислари жадвалга асосан МТТларни айланиб, навбатдан йўлланмалар бериб бўлинган аризаларни ўчиради. Шу йўл билан сиз йўлланмани ўз вақтида оласиз.\nУчинчи муаммо. Маълумотлар базасида эски аризларнинг мавжуд эмаслиги.\n2016-йилда ота-она ариза топширди ва уни қоғоз шаклида Туман халқ таълими реестрида рўйҳатдан ўтказди. Қоғоз шаклидаги аризаларда керакли маълумотнинг йўқлиги (мисол учун, гувоҳнома рақами) сабаб, ушбу аризаларни EMIS тизимига автоматик тазда киритишнинг имкони йўқ.\nВазирлик мутахассислари қоғоз шаклидаги реестрлар бўйича кўриб чиқилмаган аризалардан ташкил топган маълумотлар базасини яратадилар ва ушбу аризалар бўйича болаларни мактабгача таълим ташкилотига ўз вақтида қабул қилинишлари учун янги алгоритмни ишлаб чиқадилар.\nАммо ўрнатилган тартиб, қоғозли реестрни ҳисобга олмаган ҳолда электрон навбат тартибини ўзгартиришни таъқиқлаганлиги учун, бу иш қонунчиликка ўзгартириш киритилиши кераклигини талаб қилади. Ишчи гуруҳи қисқа муддатларда қонунчиликка киритилиши лозим бўлган қўшимчаларни ишлаб чиқади ва Вазирлар Маҳкамасига тасдиқлаш учун киритади.\nТўртинчи муаммо. Имтиёзли тоифадаги фуқаролар бўйича маълумотлар базасининг мавжуд эмаслиги.\nМактабгача таълим ташкилотида тезроқ жой олиш учун сиз аризани имтиёзли навбатга топширдингиз, лекин текширишлар сиз бундай имтиёзга эга эмаслигингизни кўрсатди.\nСизнинг аризангиз имтиёзли навбатдан асосийсига йўналтирилаяпти. Бундай ҳолатда навбатдаги ўрнингиз ариза тўлдирилган вақтга асосан белгиланади. Агар сиз аризани 5-май куни тўлдирган бўлсангиз, ушбу ариза навбатда 4-май куни тўлдирилган аризалардан кейин, лекин 6-май куни тўлдирилган аризалардан олдин шакллантирилади.\nШунингдек, ота-оналарнинг мурожаатларига кўра имтиёзли тоифалар қайта кўриб чиқилади, қонунчиликка киритилиши керак бўлган ўзгартиришлар Вазирлар Маҳкамасига тасдиқлаш учун тақдим этилади.\n"Ҳурматли ота-оналар, Мактабгача таълим вазирлиги юзага келган ҳолатни бартараф этиш устида ишламоқда. Биз сиздан аризангиз ҳолатини Давлат хизматлари маркази ёки @MtmNavbatBot телеграм боти орқали мунтазам текшириб туришингизни сўраймиз.\nБиз йўлланмаларни автоматик тарзда берилишини йўлга қўйдик ва нотўғри тўлдирилган аризалар тозаланганидан сўнг навбатда 1-ўринда турган аризалар ёпилишни бошлайди. 15-кунлик муддат тугаганидан сўнг, ишлатилмаган йўлланмалар бекор қилинади ва унинг жойи кейинги ўринда турган аризага берилади", - дейилади вазирлик хабарида.\nОхирги ўзгариш вақти: 06/08/2019 06:50; Кўрилганлиги: 704\nМатериал манзили: http://jomboymtb.uz/news/maktabgacha-talim-vaziri-elektron-navbatdagi-nosozliklar-boyicha-izoh-berdi\nЧоп этилган вақт: 17/10/2021 11:37\nЎзР Президенти виртуал қабулхонаси\nБўлим мудири виртуал қабулхонаси\nҲа\t Йўқ\t Фақат қисман\nЎзбекистон Республикаси Мактабгача таълим вазирлиги\nСамарқанд вилояти Мактабгача таълим бошқармаси\nСамарқанд вилояти Жомбой тумани ҳокимлиги\nCopyright © 2018 — 2021. Самарқанд вилояти Жомбой тумани Мактабгача таълим бўлими.


Санкт-Петербургда ўттиздан ортиқ мактаб ва маъмурий бинолар эвакуация қилинмоқда\n15:28 / 31.01.2019 12411\nФото: Victoria Viatris\nСанкт-Петербург шаҳрида бинолардан бирига бомба ўрнатилгани ҳақида келаётган аноним хабарлардан сўнг, ўттизга яқин мактаб ва турли маъмурий бинолардаги кишилар эвакуация қилинмоқда.\nАйни вақтда аноним хабарлар мактаблар электрон манзилига келишда давом этмоқда, маълумотлар тўла ўрганилмоқда. Оммавий эвакуацияга сабаб бўлган бир хил матнли таҳдид хабарлари Болгариядаги mail.bg бепул почта хизмати орқали келяпти.\nУнда шундай дейилади: «Хайрли кун! Сиз билан гапни қисқа қиламиз. Сизнинг объектингиз ҳудудида портлатиш воситаси ўрнатилган! Эвакуациясиз қурбонлар бўлиши мумкин. Биз сизни огоҳлантирдик. Хато қилманг, бегуноҳ инсонларнинг қони тўкилиши мумкин. Бугун Питерда фожиа юз беради... Биз аминмизки, ҳамма бомбаларни зарарсизлантиришга улгурмайсиз».\nТаҳдид хабарлари мактаблардан ташқари бошқа манзилларга ҳам жўнатила бошланган. Санкт-Петербургдаги бир неча савдо марказлари ва шифохоналар ҳам эвакуация қилинмоқда.\nПортлашлар вақтида қозоғистонлик ҳарбийлар одамларни эвакуация қилаётгани тасвирланган видеолар тарқалди


Qalampir.uz - Янги Зеландияда кучли зилзила қайд этилди\nЯнги Зеландияда кучли зилзила қайд этилди\n11:57, 29.09.2016 Олам\nЯнги Зеландия соҳилларида 6 магнитудали ер қимирлаши содир бўлди.\nТинч Океани билан тутушган Янги Зеландиянинг Окленд шаҳри шимолий-шарқида 6 магнитудали зилзила кузатилди. Бу ҳақда Россия фанлар академиясининг хабар берган.\nРоссия Фанлар Академиясининг Олтой-Саянск филиали олимларининг тезкор изланишлари натижасида 29 сентябрь куни маҳаллий вақт билан 4:34да содир бўлган ер силкинишининг координатлари 30,35 даража жанубий кенглик, 177,75 даража ғарбий узунликда экани аниқланди.\nСилкиниш атрофга жадал тарқаганини ҳисобга олиб, ер қимирлашининг маркази “вайронкор” бўлганни айтиш мумкин.\nЯнги Зеландиянинг Шимолий оролларида ҳам шунга ўхшаш ерости қимирлаши аниқланган.Тинч Океани билан тутушган Янги Зеландиянинг Окленд шаҳри шимолий-шарқида 6 магнитудали зилзила кузатилди. Бу ҳақда Россия фанлар академиясининг хабар берган.\nЯнги Зеландиянинг Шимолий оролларида ҳам шунга ўхшаш ерости қимирлаши аниқланган.\nТеглар:Ер қимирлаши Янги Зеландия Фанлар академияси\nОбаманинг қизлари армия сафида хизмат қилади\n21:25, 27.04.2018 5 482\nШавкат Мирзиёев Фанлар академияси институтига ташриф буюрди\n11:31, 06.04.2018 1 516\nБутунжаҳон Фанлар Академиясида нечта ўзбекистонлик академик бор?\n10:17, 03.02.2018 2 751\nОкеанияда йўқолиб қолган паром топилди\n10:12, 29.01.2018 2 218\nОкеанияда 50 кишини олиб кетаётган паром йўқолиб қолди\n18:34, 27.01.2018 1 937


Apple 2021 йилда ўзининг биринчи автомобилини тақдим этади - Zamin.uz\nФото: Economic Daily News\nТайваннинг Economic Daily News сайти Apple 2021 йилнинг сентябрига бориб ўзининг биринчи автомобилини тақдим этишни режалаштираётганини маълум қилди. Журналистлар бу ҳақда кимлиги сир қолишини сўраган етказиб берувчиларга таяниб хабар берган.\nҲисоботда айтилишича, Apple 2021 йилнинг иккинчи чорагида эҳтиёт қисмларнинг етказиб берилиши ҳажмини ошириш бўйича келишувга эришган. Шунингдек, компания Калифорния йўлларида ўнлаб прототиплар «махфий режимда» синовдан ўтказаётгани ҳақида сўз боради.\nApple Car — бу автомобиль лойиҳасининг шартли номи бўлиб, компания унинг устида узоқ йиллардан бери иш олиб бормоқда. Буни исботловчи қатор фактлар мавжуд: компания бунга қадар автомобиль ишлаб чиқариш соҳасида фаолият кўрсатган кўплаб топ-менежерларни ишга ёллаган, шунингдек, йўлларда Project Titan кодли номи остида автопилотни синовдан ўтказаётган машиналар пайқалган.\nКомпания автопилотни синовдан ўтказиш бўйича рухсатномани 2017 йилда қўлга киритган. Компания ўз автомобилини яратишга тайёрланаётгани тўғрисидаги миш-мишлар камида 5 йил олдин тарқалишни бошлаган. Хусусан, 2015 йили Apple 2019 йилгача ўз электромобилини тақдим этиши тўғрисида хабар берилганди. “Замин” янгиликларини “Youtube”да кузатиб боринг\n5-12-2020, 13:09, Авто\nТошкент шаҳрида жами 1500 та янги енгил автомобил навбатсиз сотила бошланди\n2-09-2018, 21:38, Авто\n20-02-2015, 11:12, Авто


“Насаф” бугунги учрашувда “Сумгаит”ни мағлубиятга учратди\nБугун “Насаф” Анталияда тўртинчи назорат учрашувида майдонга тушди. Бу сафар қаршиликлар Озарбайжоннинг “Сумгаит” жамоаси рақиблик қилди. Бу ҳақда клуб расмий сайти хабар бермоқда.\n“Сумгаит” жамоаси 2010 йили ташкил этилган бўлиб, 2011 йилдан Озарбайжон премьер лигасида иштирок этиб келмоқда. Жамоага маҳаллий мутахасис - Самир Аббасов мураббийлик қилади.\n"Насаф" мураббийлари бугунги учрашувда легионер ўйинчиларни майдонга туширишмади. Улар дам олишди ва учрашувни захира ўриндиғида томоша қилишди.\nҚуйида бугунги учрашувда майдонга тушган таркиб билан танишинг.\n“Насаф”: Санжар Қувватов (Умид Эргашев 80), Акмал Шораҳмедов, Шерзод Аъзамов, Мақсуд Каримов (с), Фарруҳ Сайфиев (Нажмиддин Нормуродов), Ғолиб Ғайбуллаев, Азизжон Ғаниев (Бахром Абдураҳимов 55), Сирожиддин Қўзиев (Одил Ҳамробеков 46), Ислом Кенжабоев (Шароф Муҳитдинов 70), Бобир Абдухолиқов, Шахбоз Эркинов (Дилшод Хушбаков 80).\nЎртоқлик учрашуви мақомига эга бўлса ҳам бугунги учрашув курашларга бой бўлди. "Насаф" рақибини 1:0 ҳисобида мағлубиятга учратди. Иккинчи бўлимнинг 70-дақиқасида майдонга тушган Шароф Муҳитдинов, учрашувнинг 76-дақиқасида “Сумгаит” дарвозасини ишғол қилди. Ушбу голга жамоанинг тажрибали ҳужумчиси Шахбоз Эркинов ассисентлик қилди.\nШундай қилиб, "аждарлар" ўтказилган тўртта назорат учрашувида ҳам бир хил 1:0 ҳисобида рақибларини мағлубиятга учратди.\nЖамоамиз навбатдаги назорат учрашувини Украинанинг “Карпати” жамоасига қарши ўтказади. Беллашув 18 январь куни ўтказилиши режалаштирилган.


Қуёнларни парваришлаш | AGRO-OLAM.UZ\nБош саҳифа Қуёнчилик Қуёнларни парваришлаш\nАҳоли хонадонларида қуён асосан гўшти ва мўйнаси учун боқилади.\nҚуён тез етилади ва кўпаяди, шу боис ундан қисқа вақт ичида кўплаб парҳез гўшт олиш мумкин. Йилига она-бола қуён ҳисобига 70–80 кг гўшт ва 25–35 дона мўйна олиш мумкин.\nҚуён гўшти таркибида оқсил кўп, холестерин кам бўлганлиги туфайли болалар, ҳомиладор ва эмизикли аёллар, шунингдек, ошқозони касалланган ва юрак-томир касаллигига чалинган кишилар учун жуда фойдалидир. Энг муҳими, бир килограмм қуён гўшти етиштириш шунча қўй ёки қорамол гўшти етиштиришга нисбатан кам харажатлидир.\nҚуёндан жуда майин ва нозик тивит олинади, ундан шарф, рўмол, свитер, беретка, пайпоқ ва бошқалар тўқилади. Шунингдек, қуён терисидан қўлқоп, сумка, енгил оёқ кийим ҳам тайёрланади.\nҚуён зотлари: ҳозирги вақтларда республикамизда оқ великан, кулранг великан, Россия мордери, шиншила, капалаксимон, олмахонсимон, кумушсимон, қора қўнғир, вена зангори ва бошқа зотли қуёнлар боқилмоқда..\nПарваришлаш. Қуён боқиладиган жой зах ва нам бўлмаслиги керак. Қуён боқиб, кўп даромад олиш учун биринчи навбатда серпушт она қуёнлар сонини кўпайтириш лозим. Шундагина маҳсулот (гўшт, тивит, мўйна) нинг таннархи арзонга тушади ва сифати яхшиланади. Қуён болалари 60–65 кунгача оналарини эмизиб боқилади ва вазни 1,8–2,2 кг. га етиши билан гўштга сўйилади. Қуённинг 1 кг семириши учун ўрта ҳисобда 3–3,5 кг озиқа бирлиги сарфланади. Семиртирилган қуёнларнинг гўшт чиқими 50–60 фоизни ташкил этади.\nГўштга сўйиладиган қуёнларнинг тирик вазни ўрта ҳисобда 3–4 кг бўлади. Янги туққан қуён кунига 4–5 марта озиқланади. Асосан кўк озуқалар, жумладан, кўк беда, маккажўхори, буғдой, қоқиўт, қўйпечак, полиз экинларининг барги, дарахт шохлари, олма, тол ва ток новдаларини хуш кўриб ейди. Қуёнларга суяк уни, бўр ишлатилган оҳак, картошка, сабзи, лавлаги, нўхат дони, арпа дони ва қўшимча равишда овқатига макроэлементлар қўшиб берилади. Қуёнларга бериладиган озуқаларнинг 70 фоизини концентрат озуқалар ташкил қилади. Қуёнлар сули, арпани ҳам истеъмол қилади. Арпа қуёнларга намланган ёки ширали озуқаларга аралаштирилган ҳолда едирилади. Бўғоз қуёнлар парваришига алоҳида эътибор бериш талаб этилади. Уларнинг рационини тинчлик давридагига нисбатан бўғозлик даврининг бошида 30 фоиз, охирида эса 70 фоиз кўпайтириш керак. Қуёнлардан олинадиган маҳсулотларнинг сифати ва салмоғи уларни сақлаш шароитига боғлиқдир. Қуёнларни катакларда сақлаш зарур. Чунки катакларда сақланган қуёнларда касаллик кам учрайди ва микроиқлим яхши бўлади. Ҳар бир катакнинг майдони 0,5–0,7 м2 дан кам бўлмаслиги керак. Катакнинг ўртасида охур бўлиши зарур. Сув идишлари ҳар бир қуёнга алоҳида бўлади. Айрим ҳолларда қуёнлар симтўрлар билан ўралган тарзда ҳам боқилади. Уй қуёнлари 5–12 йилгача яшайди.\nҚуёнларни қочириш ва болалатиш. Эркак ва урғочи қуён бир катакда сақланади. Қуёнларнинг бўғозлик даври ўртача 30 кун давом этади. Қуён болалари ўз оналаридан 19, 29 ва 45 кунлигида ажратилади ва турли хил озиқлар билан боқилади.\nДиққат! Урғочи қуён 3–4 ойлигида жинсий етилади,\n5–6 ойлигида қочирилади. 28–32 кунда болалайди. Йилига 3–6 марта, ҳар сафар 5–8 бола туғади.\nҚуён болаларини боқиш. Қуён болалари биринчи ойда оналарига қандай озиқ берилган бўлса, худди шундай озиқ билан боқилади. Лекин дон албатта ёрма ҳолда берилиши керак. Қўшимча ҳолда сабзи, қаймоғи олинган сут, творог берилиши яхши натижа беради. Ёрма ҳолидаги дон сабзавотларга аралаштириб берилса янада яхши. Қуёнларга қиш ойларида суткасига бир марта, ёз ойларида икки марта, яъни эрталаб ва кечқурун сув берилиши зарур.\nҚуён касалликлари ва уларнинг олдини олиш. Қуёнларнинг юқумли касалликларининг олдини олиш ва даволаш тадбирларини ишлаб чиқиш муҳим вазифалардан бири ҳисобланади.\nҚуёнлар орасида юқорида номлари келтирилган касалликлар билан касалланган қуёнларнинг ўлиш даражаси 80–85 фоизгачани ташкил этади. Касалланган қуёнларни даволаш ва касалликка қарши курашиш тадбирлари учун катта маблағ сарфланади. Касалланиб тузалган қуёнлар ўсиб-ривожланишдан ортда қолади ҳамда касаллик қўзғатувчисини ташувчи бўлиб қолади.\nҚуёнларнинг юқумли (пастереллёз, сальмонеллёз, геморрагик септицемия, қуёнлар улати ва бошқа) касалликларнинг олдини олиш учун ўз вақтида касалликларга қарши эмлаб туриш мақсадга мувофиқдир. Шунингдек, кўп ҳолларда қуёнлар орасида инвазион касалликлардан кокцидиоз, стронгилёз, аскаридиоз, трихинеллёз касалликлари учраб туради. Мазкур касалликларни олдини олиш учун ҳар икки ойда бир марта гельминтларга қарши антигельминтик препаратлардан қўллаб туриш мақсадга мувофиқ.


бутун умр қидирган ва алалоқибат топишга муваффақ бўлган бойлик... эътиқод эди. Ҳар куни турфа феъл-атвор, турли тийнатдаги кишилар билан ... тусланмайди. Букилади, аммо синмайди! Бошига қилич келса-да, ўз эътиқодида собит туради. Бундай инсонлар кўп эмас, деган эътирозингиз ўринли. ...\nисботлашни сўралмаган, бунинг аҳамиятиям йўқ-да. Зеро, инсоннинг эътиқоди судда енгиллаштирувчи ёки оғирлаштирувчи ҳолат ҳисобланмайди. ... урғу бериляпти? Кейин, аҳолисининг аксарини ислом динига эътиқод қилувчи инсонлар ташкил қиладиган диёрда бу қанчалик эътиборга ...\nэътиқод — ўта ҳассос, ўта нозик туйғу. Дунёни қаранг: шўрлик заминнинг қайси нуқтасида урушу муҳораба кетаётган бўлса, аксариятининг туб замирида ... нуқтасида урушу муҳораба кетаётган бўлса, аксариятининг туб замирида эътиқод омили ётибди. Турли низо, нотинчликдан манфаатдор кучлар айни омилдан ...\nҳуқуқ ва эркинларини қўпол равишда бузилаётган, уларнинг ўз эътиқодларига тўлиқ амал қилишига қаршилик кўрсатилаётгани билан боғлиқ ... фикр, виждон ва дин эркинлиги ҳуқуқига эга; бу ҳуқуқ ўз дини ёки эътиқодини ўзгартириш эркинлигини ва таълимотда, тоат-ибодат қилишда ва ...


Тошкентда таниқли заргар Аҳмед Алиевнинг иши бўйича апелляция эшитуви бошланди - Халқ сўзи\nТошкентда таниқли заргар Аҳмед Алиевнинг иши бўйича апелляция эшитуви бошланди\n12:12 25 Июнь 2019 Жамият\nЖиноят ишлари бўйича Тошкент вилоят судида судья М.Усмонов раислигида бизнесмен Аҳмед Алиевнинг иши бўйича апелляция эшитуви бўлиб ўтмоқда. Аҳмед Алиев 2013 йилда бир қатор моддалар билан 20 йилга озодликдан маҳрум этилган эди.\n“Алиев заргари” компаниясининг раҳбари, таниқли заргар Аҳмед Алиев озодликдан маҳрум этилганига 7 йилдан ошди. Ҳимоя томони заргарнинг иши ёлғондан тўқиб чиқарилгани ва суд эшитуви давомида бунга етарлича далиллар келтирилишини билдирган.\nБизнесмен 2013 йилнинг 18 февралида Тошкент шаҳар суди томонидан 23 та моддада назарда тутилган жиноятларни содир этишда айбдор деб топилган. Бундан олдинги апелляция эшитувларида Алиев “ўғирлик ва талончилик” бўйича айбсиз деб топилган. Ҳимоянинг фикрича, Аҳмед Алиев ҳамда унинг 20 нафарга яқин ходими, жумладан, қўриқчилари ва техник персонали ҳозирда ташаббускорлари қамоқда ўтирган шахсларнинг “сиёсий” лойиҳаларида иштирок этишдан бош тортган.\n“Бир неча йил “Жаслиқ”да ўтирдим. Олдимга адвокатларни қўйишмади, ёзган хатларим манзилига етиб бормади. Буларнинг барчаси қонуний ҳукуматга қарши ҳуқуқ-тартибот органларидаги юқори мартабали амалдорлар томонидан тайёрланган жиноий лойиҳани молиялаштиришдан бош тортганим сабаб содир бўлди. Бунинг устига уларнинг жирканч режаларини Президент ва бош вазирга айтишни ваъда қилгандим”, — дейди Алиев суд залида.\nАпелляция эшитувида Алиев махсус хизматлар уни ва ходимларини калтаклаб кўрсатма олганлигини таъкидлади. Бунга ёрқин мисол — жисмоний тазйиқларга чидай олмаган қўриқлаш хизмати бошлиғи Андрей Бузруков Алиевга қарши ёлғон кўрсатма берган.\n“Судда судьялар ва Бузруковнинг прокурори қатнашган эди ва у кунлик қийноқларга чидай олмай ёлғон кўрсатма берганини айтди. Бироқ суд унинг сўзларини инобатга олмади. Қолган 23 та модда бўйича ҳам худди шундай бўлди. 7,5 йил давомида погон таққан махлуқлар барча суд жараёнларига аралашди. Оиламга нисбатан тўғридан-тўғри таҳдид қилишди, жисмоний ва руҳий босим ўтказишди. Президент ёки бош вазир билан учрашишимга имкон беришмади. 2014 йилдагина барчасини ошкор қилиш имконияти туғилди. Бунинг барчасига 50 варақ қоғоз сарфладим. Ўшандаям ёзганларим керакли одамларга етиб бормади. Бироқ кейинчалик менинг ёзганларим ҳуқуқ-тартибот органларидаги юқори мартабали амалдорларга нисбатан жиноят иши очилишида муҳим ролни ўйнади”, — дейди Алиев.\nАҳмед Алиев — таниқли заргар ва тадбиркор, Ўзбекистон заргарлар ассоциацияси раиси, 1200 га яқин ходим ишлаган “Алиев заргари” компанияси эгаси эди.


Ўз касбининг фидойиси эди - zarnews.uz\nТашаббускорлиги, камтаринлиги ва фидойилиги билан юрт корига яраган, ватанпарвар кишилар кўп. Ана шундайлардан бири санъатни жону дили деб билган устоз Абдулла Мўминов эди.\nА.Мўминов 1947 йил 1 июнда Самарқанд шаҳрида туғилди. Ўрта мактабни тугатгач, Низомий номидаги Тошкент давлат педагогика институтининг тасвирий санъат ва чизмачилик йўналишинида ўқиди.\nҚўлига дипломни олгач, 1970-1975 йилларда Самарқанд давлат архитектура ва қурилиш институтининг чизма геометрия кафедраси ўқитувчиси бўлиб ишлади. Шу даврда Украинанинг Киев шаҳрида стажёр тадқиқотчиси сифатида фаолият юритди.\nА.Мўминов 1975-2007 йилларда Самарқанд шаҳар 1-сон педагогика коллежида директорнинг ўқув ишлари бўйича ўринбосари, СамДУ тасвирий санъат кафедраси катта ўқитувчиси ва 2007 йилдан 2010 йилгача касбий таълим методикаси кафедрасида ўқитувчи лавозимларида ишлади.\nУстоз фаолияти давомида тасвирий санъат, чизмачилик ва чизма геометрия фанларидан талабаларга сабоқ бериб, фан сирларини ўргатди, кўплаб шогирдлар тайёрлади. 30 га яқин илмий мақола ва услубий ишлар яратиб, тадқиқотлар олиб борди. Бугунга кунда улардан ўқитувчи ва талабалар таълим жараёнида фойдаланиб келмоқда.\nАжойиб мўйқалам соҳиби, педагог-рассом бугун орамизда бўлмаса-да, у кишининг эзгу амаллари, ширин хотиралари фарзандлари, жамоадошлари ва шогирдлари ишларида давом этмоқда.


Арзон уйни оши татимайдими? » "Kattaqo'rgon haqiqati" газетаси\nXarita: Демонстрационный сайт » Долзарб мавзу » Арзон уйни оши татимайдими?\n30 январь, 2019 0 1 079\nКейинги йилларда мамлакатимизда аҳолининг уй-жойларга бўлган талабини қондириш, айниқса, уй-жойлари бўлмаган ижтимоий ҳимояга муҳтож фуқароларни арзон, сифатли уй-жойлар билан таъминлаш масаласига алоҳида эътибор қаратилмоқда.\nҲамма ҳам ўз уй-жойи, бошпанаси бўлишини ҳоҳлайди. Бугун ана шундай оилаларнинг оғирини енгил қилиш мақсадида давлат томонидан аҳолига қатор қулайлик ва имтиёзлар яратилмоқда.\nПрезидентимизнинг бевосита ташаббуси ва тегишли қарорлари билан республикамизнинг барча ҳудудларида намунавий, арзон уй-жойлар қурилаётгани, аҳолининг уй-жойга муҳтож, аммо кам таъминланган, ижтимоий ҳимояталаб қатламининг мушкулини осон қилмоқда. Юзлаб оилалар неча йиллик орзуси ушалиб, уйли бўляпти.\nТуманимизда ҳам тасдиқланган дастурлар асосида намунавий уйлар қурилиб, эгаларига топширилиб келинмоқда. Аммо тан олиб айтиш керакки, бунёдкорлик соҳасида тажриба ортгани сайин арзон уй жойлар қурилишида ҳам ўзига хос муаммолар пайдо бўлмоқда. Гоҳ-гоҳида янги хонадон эгаларининг қурилиш сифатидан норози кайфиятдаги гапларидан дилингиз хира тортади.\nНамунавий лойиҳа асосида қурилган уй деганда, аксарият фуқаролар иссиқ, газлаштирилган, ҳар томонлама "намуна" қилиб кўрсатишга арзигулик уйлар тушунилади, одатда.\nТуманда қурилган намунавий уй-жойлар ва у ерда яратилиши лозим бўлган шарт-шароитлар билан танишар эканмиз, қатор муаммолар борлигига гувоҳ бўлдик.\nЖумладан, Қорадарё маҳалласида янгидан қурилган уй-жойлар 2018 йилда ўз эгаларига топширилган. 2 сотихли, 3 хонали 25 та хонадонларнинг уч-тўрттасида хонадон эгалари истиқомат қилмоқда. Қолганларида ҳеч ким яшамайди. Албатта, қачон кириб яшаши оиланинг ўз хоҳиши. Аммо бунга айрим ҳолатлар ҳам сабаб бўлаётганидан кўз юмиб бўлмайди. Ёки уй ҳақиқий мухтож оилаларга берилганлигига шубҳа бор.\nИсми очиқланишини истамаган хонадон эгаси билан ҳали кўчиб кирмаган хонадонини кўздан кечирдик. Тўғриси, муаммолар бизни остонадаёқ қарши олди. Уй эгаси кириш эшигини очишнинг ўзига анча вақт сафлади.\nСифатсиз қулфлар икки-уч марта кириб-чиқишдаёқ яроқсиз ҳолга келган. Уй ичидаги хоналарда ҳали ишлар чала, шунинг учун оила бу ерга кўчиб киролмаяпти. Хонадон эшикларини ўрнатиш сифатсиз тарзда амалга оширилган. Очилса ёпилмайди, ёпилса очилмайди.\nАҳвол шу бўлса, хонадонлардаги ишлар ҳали охирига етмаган ҳолда нега хонадон эгалари уйларни қабул қилиб олди?\n- Сизлар уйни қабул қилиш ҳужжатларига имзо қўйиб бераверингизлар, биз якунига етказиб берамиз, дейишганди, - дейди бизга хонадонидаги камчиликларни кўрсатиб берган фуқаро. - Аммо ваъда ваъдалигича қолиб кетди. Шунинг учун ҳам кўчиб киролмаяпмиз. Ҳали электр таъминоти улангани ҳам йўқ.\nҲақиқатдан ҳам янги қурилган хонадонлар атрофини кўздан кечирар эканмиз, электр энергияси ҳали ўтмаганлиги, йўллар асфальтланмаганлиги, ободонлаштириш ишлари амалга оширилмаганлигига амин бўлдик. Хуллас, янги тураржойда камчиликлар талайгина.\nЎрганишимизни намунавий уйлар қурилган бошқа маҳаллаларда ҳам давом эттирдик. Айримлари бир йил, айримлари эса икки, уч йил аввал қуриб битказилган. Хонадон эгалари кўчиб кирган.\nУлар билан суҳбатлашар эканмиз, турлича фикрларни эшитдик. Баъзилар қурилиши сифатидан норози бўлса, яна баъзилари канализация, ичимлик сув йўқлиги ва яна қатор муаммоларни айтиб ўтди.\n- Кўчиб келганимизга кўп вақт бўлгани йўқ, лекин шу уйни ўзимиз кўп марта қайта таъмирладик, - дейди яна бир фуқаро.\nТан олиб айтиш керак, қурилиш соҳасида муаммолар етарли эканлиги кўриниб турибди. Бу ҳолатлар туманимиздаги қурилиш масалаларига масъуллар ўз ишларига масъулиятсизлик билан ёндашаётганидан келиб чиққан.\nЯна бир муҳим масала шуки, янги қурилаётган уй жойлар арзон экан, деб уларнинг сифатини кейинги ўринга қўйиш мумкин эмас. Аммо қурилиш сифатини назорат қиладиган туман мутасаддилари бу ҳолатларга жиддий эътибор қаратмаганидан далолат беради.\nСўнгги вақтларда юртмизда мазкур соҳада турли ислоҳотлар олиб борилгани ҳам бор гап.\nЖумладан, Президентимизнинг 2018 йил 18 июлдаги "2018 йилда қишлоқ жойларда янгиланган намунавий лойиҳалар бўйича арзон уй-жойлар ва шаҳарларда арзон кўп квартирали уйлар қуриш дастурларини амалга ошириш механизмларини такомиллаштиришга доир қўшимча чора-тадбирлар тўғрисида"ги қарорига мувофиқ ўзгаришлар бўлди.\nБунда 2018 йилнинг 1 июлидан 2020 йил 1 январгача бўлган даврда уйлар 20 йил муддатга 3 йиллик имтиёзли давр ҳамда 5 йил мобайнида йиллик 7 фоиз ставкаси билан берилади.\nДавлатимиз раҳбарининг 2018 йил 24 ноябрдаги "Қишлоқ жойларда ва фуқароларнинг айрим тоифалари учун арзон уй-жойлар қуришни кенгайтиришга оид қўшимча чора-тадбирлар тўғрисида"ги қарори асосида 2019 йилдан бошлаб республикамиз қишлоқ ҳудудларида намунавий лойиҳалар асосида арзон уй-жойлар қурилиши "Обод қишлоқ" дастури билан ўзаро уйғунликда ташкил қилиш белгиланган.\n2018 йилнинг 1 июлидан 31 декабрига қадар имтиёзли ипотека кредити уч йилдан иборат имтиёзли давр билан ажратилиши белгиланган бўлса, 2019 йилнинг 1 январидан бошлаб, ушбу имтиёзли ипотека кредитининг имтиёзли даври икки йилдан иборат бўлиши қайд этилди.\nКўриниб турибдики, соҳада ислоҳотлар етарлича. Аммо бу ислоҳотларнинг амалий ижросини соҳага тегишли масъуллар ижросини етарлича таъминлаш зарур. Бу борада қайсидир эҳтиёжманд оилага бошпана қураётганини унутиб қўяётган қурувчилар зиммаларидаги масъулиятли вазифага панжа орасидан қарамасликлари лозим.\nАкс ҳолда янги уй-жойлар эгаларида норозилик кайфияти кучайиб борса борадики, камаймайди.\nЗеро, шу ўринда айтмоқчи бўлганимиз, уй-жойлар бунёдкорлиги билан шуғулланаётган қурувчилар бир зумга бўлсада ўзларини янги қурилган хонадон соҳибларини ўрнига қўйиб кўрсалар ҳақиқатни яқинроқ англаган бўларди. Шунда не-не орзу умидлар билан уй-жойга етишган фуқароларнинг дардларини тушуниб етади.


Ҳақиқат жамоли - Уч илдиз\nby Тўлқин Эшбек · 12.07.2019\nЎзМУ Журналистика факультети талабалари шу даргоҳда таҳсил олиб ҳаётда\nмуносиб ўрнини топган Устоз публицистлар, ёзувчи-шоирлар, давлат ва жамоат арбобларига ҳавас билан қарайдилар. Ёшлар албатта катталардан ибрат олади. Журфак талабаларига биз шу даргоҳдан етишиб чиққан улуғ Устозлар қатори атоқли адиб ва публицист Хайриддин Султонов ижодий маҳорат мактабидан сабоқ берамиз. Устознинг «Ҳақиқат жамоли» китобини қунт билан мутолаа қилган бўлғуси журналистлар ижодий маҳорат сирларини ўрганадилар, дейди Дониш домла.\nХайриддин Султоновнинг янги китоби нашрдан чиқди\nЧамаси чорак асрлардан бери ўзбек китобхони ёзувчи Хайриддин Султон номини унутаёзган эди. Орадан кечмиш шу йиллар давомида у балки янги асарлар ҳам яратгандир. Демак, ижодкор ёзмасдан яшай олмаслиги айни ҳақиқат кўринади.\nМана яқиндагина Президент маслаҳатчиси Хайриддин Султоновнинг “Ҳақиқат жамоли“ номли китоби чоп этилди.\nКитобга адибнинг қирқ йиллик ижодий фаолияти давомида ёзилган юзлаб мақола, бадиа ва суҳбатларидан ўттиз битта намуна танлаб олинган.\nТўпламнинг биринчи бўлими – “Адабий мақолалар“ ёниқ қалб, теран нигоҳ ва мушоҳадалар маҳсулидан иборат.\nУлардан бири Қуръони каримнинг илк ўзбекча таржимони ва муфассири атоқли олим Алоуддин Мансурнинг улуғ хизматлари хусусида.\nШунингдек, тўпламдан Абдулла Қодирий номи ва асарлари билан боғлиқ учта мақола жой олган.\n“Ҳақиқат жамоли“да жамланган мақолалар тарих мулки эмас, балки бугуннинг ҳам қалбларни уйғотадиган акс-садоси“ дея янги китобга таъриф беради “Ўзбеккино” Миллий агентлиги бош директори биринчи ўринбосари Шуҳрат Ризаев.\nЭътиборлиси шундаки, тўплам муаллифи ўқувчи фикрини одоб-ахлоқ ва маънавий юксаклик тамойилларига маҳорат билан жалб эта олган ва шу йўлда мулоҳаза юритишга ундай олади.\nNext story Беш ташаббус қанот ёймоқда


Замонавий технологиялар ва юқори маҳсулдорлик\nКеча пойтахтимизда “ЕвроОсиё — 2015” иккинчи Тошкент халқаро паррандачилик форуми иш бошлади. Мазкур тадбир Ўзбекистон Республикаси Савдо-саноат палатаси томонидан “Паррандасаноат” уюшмаси билан ҳамкорликда ташкил этилди.\nМаълумки, мамлакатимизда паррандачиликка қаратилаётган эътибор, тадбиркорларга яратиб берилаётган қулай шарт-шароитлар туфайли у қисқа даврда қишлоқ хўжалигининг жадал ривожланаётган тармоқларидан бирига айланди. Кейинги йилларда парҳез маҳсулотлар етиштириш ва уни қайта ишлаш ҳажми тобора ошиб бораётгани, ички бозор тухум, гўшт ҳамда бошқа импорт ўрнини босувчи маҳсулотлар билан тўлдирилаётгани ана шундай дейишга тўла асос бўла олади.\nПрезидентимизнинг 2008 йил 21 апрелдаги “Шахсий ёрдамчи, деҳқон ва фермер хўжаликларида чорва моллар кўпайтиришни рағбатлантиришни кучайтириш ҳамда чорвачилик маҳсулотлари ишлаб чиқаришни кенгайтириш борасидаги қўшимча чора-тадбирлар тўғрисида”ги қарори, айниқса, паррандачилик хўжаликларининг моддий-техника базасини тубдан яхшилаш, тармоққа хорижнинг илғор тажрибаларини татбиқ этиш, бошқача айтганда, мутлақо янги инфратузилма яратиш имконини берди.\nТадбирнинг очилишида сўзга чиққанлар халқаро форум қўлга киритилаётган ана шу ютуқларни намойиш этиш баробарида, чет эл давлатлари билан ҳамкорлик алоқаларини мустаҳкамлаш, замонавий технологияларни жалб қилиш, энг асосийси, паррандачилик хўжаликлари учун илғор минитехнологияларни жорий этиш бўйича истиқболли лойиҳаларни муҳокама қилишга қулай шарт-шароит яратиб беришини алоҳида таъкидладилар.\nСоҳа мутахассислари паррандачиликка “Чорвачиликнинг локомотиви” дея таъриф беришади. Сабаби, ҳеч қайси тармоқда паррандачилик саноатидагидек тез маҳсулот етиштириш ва фойда олишнинг иложи йўқ. Мисол учун, гўшт йўналишида парваришланаётган товуқ 40 кун ичида 2 килограмм тош босса, бир бош товуқдан йилига 305-315 донагача тухум олинади. Ҳар бирида 50 мингтадан то 1 миллионтагача парранда боқилаётган 40 дан ортиқ паррандачилик фабрикалари ва йирик фермер хўжаликлари эришаётган натижалар бунинг тасдиғидир.\nШу билан бирга, мазкур соҳа катта жой, кўп харажат талаб қилмаслиги боис қишлоқлардаги деярли барча хонадонда товуқ парваришланади. Зеро, парранда етти хазинанинг бири бўлиб, халқимиз уни ҳам ёвғон, ҳам дори-дармон, дея эъзозлайди.\nБу бежиз эмас, албатта. Чунки товуқ парваришланган оилада гўшт сероб бўлади. Мунтазам парҳез маҳсулот истеъмол қилган кишига эса дард яқин йўламаслиги исбот талаб қилмайдиган ҳақиқатдир. Жаҳон соғлиқни сақлаш ташкилоти томонидан парранда гўшти тановул қилишнинг тиббий меъёрлари ишлаб чиқилганининг сабаби ана шунда.\n— Паррандачиликка ихтисослаштирилган бизнинг жамоамизга бундан саккиз йил аввал 10 минг дона жўжа келтирилган эди, — дейди “Agro Chiken Business” корхонаси мутахассиси Маҳаммаджон Тўйметов. — Ҳозирги кунга келиб, товуқларнинг бош сони 110 мингтадан ошди. Улар “Ломанн Браун-классик” зотига мансуб бўлиб, маҳсулдорлиги юқори: кунига ўртача 100 мингта тухум олинаяпти.\nШуни алоҳида қайд этиш керакки, кейинги йилларда тармоқ учун зарур ускуна ва жиҳозлар, ветеринария дори воситалари ишлаб чиқариш маҳаллийлаштирилгани фаолиятимиз ривожида қўл келаяпти. Касалликларнинг олди олиниб, тухум ва парранда гўшти етказиб бериш ҳажми кўпаймоқда. Форум доирасида чет эл компанияларининг тақдимотлари ўтказилгани эса айни шу жиҳатдан фойдали бўлди.\nФорумда хорижий давлатларнинг ўнлаб корхона ва компаниялари вакиллари ҳам иштирок этаяпти.\n— Биз Ўзбекистон билан кўп йиллардан буён ҳамкорлик қилиб келамиз, — дейди “Big Dutchman” (Германия) компанияси менежери Виктор Галле. — Шу боис юртингизда паррандачилик тармоғи жадал ривожланиб бораётганини яхши биламиз. Компаниямиз ушбу соҳа учун зарур ускуна ва жиҳозлар ишлаб чиқаришга ихтисослаштирилган бўлиб, ўз маҳсулотимизни мамлакатингиз бозорига дастлаб 2008 йилда олиб кирган эдик. Ўтган давр мобайнида алоқаларимиз мустаҳкамланиб, корхоналарни техник ва технологик жиҳатдан янгилаш жараёнида фаол иштирок этаяпмиз. Бундай лойиҳалар давлатингиз томонидан қўллаб-қувватланиб, имтиёзли кредит маблағлари билан таъминланаётгани эътиборга лойиқ. Мазкур тадбир эса ўзбекистонлик соҳа вакиллари билан савдо-иқтисодий алоқаларни янада ривожлантириш, янги ҳамкорлар топишимизга хизмат қилади.\nМутахассислар фикрича, ички ва ташқи бозорда паррандачилик маҳсулотларига бўлган талаб бугунги кунда янада ортган. Бу эса экологик тоза ва юқори сифатли маҳсулотлар тайёрлаш ҳажмини муттасил ошириб боришни тақозо қилади. Шу маънода, Ўзбекистонда махсус дастур асосида ҳар йили кўплаб замонавий паррандачилик хўжаликлари ташкил этилаётгани, парҳез гўштни қайта ишлашга ихтисослаштирилган саноат корхоналари фойдаланишга топширилаётгани маҳсулот турини кўпайтиришда муҳим омил бўлаётгани диққатга сазовордир.\nФорум доирасида паррандачиликни йўлга қўйиш, соҳада самарали фаолият юритиш, омихта ем, ветеринария маҳсулотлари ишлаб чиқариш ҳамда тармоққа илғор технологияларни жорий этиш каби долзарб масалалар муҳокама қилиниши баробарида, маҳаллий ва хорижий корхоналарнинг тақдимотлари ҳам ўтказилмоқда.\nМазкур рукндаги бошқа мақолалар: « Истиқболли лойиҳа самараси\tФайзу барака манбаи »


Россия президенти ва Буюк Британия бош вазири телефон орқали суҳбатлашишди\n07:56 / 10.08.2016\n9 августда Россия президенти Владимир Путин ва Буюк Британия бош вазири Тереза Мэй телефон орқали суҳбатлашишди.\nСуҳбат давомида томонлар Россия-Британия муносабатларининг долзарб масалаларини муҳокама қилишди. Кремль сайтида таъкидланишича, сиёсатчилар "ўзаро ҳамкорликнинг жорий кўрсаткичларидан қониқмаганлик билдиришди ва бир қатор йўналишлар бўйича биргаликдаги ишни фаоллаштиришга қарор қилишди".\nИкки давлат етакчиси шунингдек авиацион хавфсизликни таъминлаш муаммолари билан шуғулланувчи махсус хизматлар йўналиши бўйича суҳбатни йўлга қўйишга келишиб олишди.\nБундан ташқари, Мэй Бирлашган Қиролликнинг Архангельскга биринчи британ Шимолий конвойи келишининг 75 йиллиги тантаналарида иштирок этишини тасдиқлади. Путин ва Мэй шунингдек ўзаро учрашишга ҳам келишиб олишди.\nТаъкидлаб ўтиш жоиз, ушбу суҳбат Путин ва Буюк Британия янги бош вазирининг илк суҳбати бўлди.


Monday, 14 March 2016 08:27\nФинляндия ва Ўзбекистон ўртасида иккиёқлама солиққа тортиш бўйича баённома имзоланди;\nЎзбекистон МХХнинг 9 офицери қамоқ жазосига маҳкум этилди;\nЎзбекистонда давлат ходимларининг одоб-ахлоқ қоидалари тасдиқланди;\nЧет элда меҳнат қилаётган шахслар иш стажи Ўзбекистонда ҳисобга олинадиган бўлди;\nЎзбекистон БМТ раҳбарини ШҲТ фаолияти ҳақида хабардор қилди;\n2015 йилда Ўзбекистонда 2000 нафарга яқин мансабдор жавобгарликка тортилган;\nЎзбекистонда Наврўз байрами олдидан хавфсизликни таъминлаш чоралари кучайтирилмоқда.\n2016 йилнинг 8 март куни Хелсинки шаҳрида Ўзбекистон делегациясининг Финляндияга ташрифи доирасида Ўзбекистон ва Финляндия ўртасидаги иккиёқлама солиққа тортишга йўл қўймаслик ҳамда даромад солиқларини тўлашдан бош тортишнинг олдини олиш тўғрисида 1998 йилнинг 9 апрелида тузилган Битимга ўзгартириш киритиш тўғрисидаги Баённомани имзолаш маросими бўлиб ўтди.\nҲужжатни Ўзбекистон Давлат солиқ қўмитаси раиси Ботир Парпиев ва Финляндия Ташқи ишлар вазири Тимо Сойни имзоладилар.\nУшбу Баённома билан Битимга солиқ шаффофлиги халқаро стандартларига мос келувчи янги ўзгартиришлар киритилади.\nЎзбекистон Миллий хавфсизлик хизматининг юқори даражали масъулларидан бири Жавдат Шарифхўжаев яна 8 офицер билан бирга 16 йил қамоқ жазосига маҳкум этилди.\nМаҳаллий ахборот манбаларининг хабарига кўра, Ўзбекистоннинг ҳарбий суди Жавдат Шарифхўжаев ва МХХнинг яна 8 офицерини ноқонуний бизнес юритиш, коррупция ва тамаъгирлик айби билан 16 йил қамоқ жазосига маҳкум этди.\n2009 йил 28 августида “Шон-шараф” ордени билан тақдирланган Жавдат Шарифхўжаев Ўзбекистон МХХ раисининг собиқ биринчи ўринбосари Ҳаёт Шарифхўжаевнинг укасидир.\nБундан олдин Жавдат Шарифхўжаев 2014 йил декабр ойида вазифасидан бўшатилиб, Ўзбекистоннинг ҳарбий суди уни ноқонуний бизнес юритиш айби билан 4 йилга озодликдан маҳрум этган эди.\nВазирлар Маҳкамаси 2 мартдаги қарори билан Давлат бошқаруви органлари ва маҳаллий ижро этувчи ҳокимият органлари ходимларининг одоб-ахлоқ намунавий қоидаларини тасдиқлади.\nҚарорда таъкидланишича, у давлат бошқаруви органлари ва маҳаллий ижро этувчи ҳокимият органлари ходимлари одоб-ахлоқининг ягона принциплари ва қоидаларини белгилаш, уларнинг ўз хизмат вазифаларини виждонан ва самарали бажаришлари учун шарт-шароитлар яратиш, давлат хизматида суиистеъмолликларнинг олдини олишга қаратилган.\nҲужжатда келтирилишича, давлат хизматчилари ўз касбий фаолиятини қонунийлик, фуқаролар ҳуқуқлари, эркинликлари ва қонуний манфаатларининг устуворлиги, ватанпарварлик ва хизмат бурчига фидоийлик, давлат ва жамият манфаатларига содиқлик, адолатлилик, ҳалоллик ва холислик, манфаатлар тўқнашувига йўл қўймаслик принциплари асосида амалга ошириши керак.\nЧел элда ёлланган ҳолда ишловчи ўзбекистонликлар Пенсия жамғармасига суғурта бадалларини тўлаш имконига эга бўлдилар.\nЧет элда ёлланган ҳолда ишлаётган шахслар Ўзбекистон Молия вазирлиги ҳузуридаги бюджетдан ташқари Пенсия жамғармасига суғурта бадаллари тўлаш имконига эга бўлдилар. Бадаллар ўз вақтида тўлаб борилганда, чет элда ишловчи шахслар Қонунга мувофиқ Ўзбекистонда пенсия таъминоти ҳуқуқига эга бўладилар, дейилади Ўзбекистон Вазирлар Маҳкамаси Қарорида.\nЎзбекистон БМТ бош котибига расмий хат юбориб, Шанхай халқаро ҳамкорлик ташкилоти фаолияти ҳақида ҳисобот берди. Мавзу тафсилотларини ҳамкоримиз Акбарали Маҳкамов хабарида тингланг.\n2015 йилда Ўзбекистонда 2000 нафарга яқин мансабдор жавобгарликка тортилган.\nТаҳлилларга қараганда, 2015 йилда ва жорий йилнинг ўтган ойларида Ўзбекистонда икки юздан зиёд тадбиркор фаолиятида ноқонуний текширишлар ўтказилган. Икки мингга яқин ҳолатда текшириш ўтказиш тартиби бузилган. Ушбу ҳолатлар юзасидан 92 шахс интизомий, 21 шахс маъмурий жавобгарликка тортилган ҳамда 66 ноқонуний қарор бекор қилинган. Тадбиркорлик субъектлари фаолиятига тўсқинлик қилиш ёки ноқонуний аралашиш ҳолатлари юзасидан маъмурий жавобгарликка тортиш бўйича судларга киритилган таклиф асосида уч юздан зиёд ҳуқуқбузарга тегишли чоралар қўлланилган.\nЎзбекистонда Наврўз байрами олдидан хавфсизликни таъминлаш чоралари кучайтирилмоқда. Ўзбекистон президенти Ислом Каримовнинг 19 февралдаги «2016 йилги Наврўз умумхалқ байрамига тайёргарлик кўриш ва уни ўтказиш тўғрисида»ги қарорига мувофиқ ушбу айёмни муносиб кутиб олиш учун ҳар томонлама пухта тараддуд кўрилмоқда. Хусусан, ички ишлар идоралари томонидан байрамни тинч-осойишта ўтказиш, аҳоли хавфсизлигини таъминлаш борасида изчил ишлар амалга оширилмоқда.\nБайрам шодиёналари ўтадиган масканларда жамоат тартибини сақлаш, фавқулодда ҳолатларнинг олдини олиш, йўл ҳаракати ва ёнғин хавфсизлигини таъминлаш чоралари кучайтирилган. Айни пайтда ҳар бир қишлоқ ва маҳаллада, айниқса, мамлакатнинг чегара ҳудудларида ҳушёрлик ва огоҳликка чорловчи тарғибот-тушунтириш тадбирлари ўтказилмоқда. Хавфсизликни таъминлашга қаратилган кенг қамровли «Тозалаш» тадбири уюшқоқлик билан давом эттирилмоқда. Тадбир давомида аниқланаётган ҳуқуқбузарликлар ўз вақтида бартараф этилмоқда.


Ойлик иш ҳақи қанча вақтда тўланиши шарт?\n– Ишхонамизда ойлик маош ҳар ой бир хил муддатда берилмайди. Баъзида кейинги ойда ўтган ойнинг иш ҳақини оламиз. Аслида қонунчиликда иш ҳақи тўлаш муддатлари қандай белгиланган?\n– Ўзбекистон Республикаси Меҳнат кодексининг 161-моддасига кўра, меҳнатга ҳақ тўлаш муддатлари жамоа шартномаси ёки бошқа локал норматив ҳужжатда белгиланади ва ҳар ярим ойда бир мартадан кам бўлиши мумкин эмас. Ходимларнинг айрим тоифалари учун алоҳида ҳолларда Ўзбекистон Республикаси Ҳукумати томонидан иш ҳақи тўлашнинг бошқа муддатлари белгилаб қўйилиши мумкин.\nБундан ташқари, мазкур модданинг иккинчи хатбошида ҳақ тўланадиган кун дам олиш куни ёки байрам кунига тўғри келиб қолса, меҳнат ҳақи шу кун арафасида тўланиши белгиланган.\nШайхонтоҳур тумани адлия бўлими томонидан фуқароларнинг мурожаатларини кўриб чиқиш, жумладан, уларнинг меҳнатга ҳақ тўлашга доир бузилган ҳуқуқларини тиклаш масалаларида доимий иш олиб борилмоқда.\nЖумладан, фуқаролар С.Аглаев, М.Азизов, М.Ахмедовларнинг 2019 йил апрель ва май ойлари учун ўз вақтида берилмаётган аванс ва ойлик маошларини олишда амалий ёрдам сўраб қилган мурожаатлари бўлим томонидан ўрганиб чиқилди. Меҳнат кодекси талаблари бузилишига йўл қўймаслик мақсадида бўлим томонидан кўрилган чоралар натижасида Шайхонтоҳур туман ҳокимлиги томонидан ушбу фуқароларга тўланмаган апрель ва май ойлари ойлик маошлари (бир киши учун 1,5-2 млн. сўм) тўлаб берилди.\nШайхонтоҳур туман адлия бўлими бошлиғи


Чақмоқ ҳақида илмий ҳужжатлар Қуръон оятларида\n43. Аллоҳ булутларни ҳайдашини, сўнгра бирга тўплашини, сўнгра уйиб қўйишини кўрмаяпсанми?! Бас, унинг орасидан ёмғир чиқаётганини кўрурсан. У Зот осмондан, ундаги тоғлардан дўл тушириб, у билан Ўзи хоҳлаган кишиларга мусибат етказур ва уни Ўзи хоҳлаган кишилардан буриб юборур. Унинг чақмоғининг ярқираши кўзларни кетказгудек бўлур..\nНур сураси. 43-оят\nУшбу сурада дўл ва чақмоқ ҳақида сўз кетмоқда. Агар уни диққат билан ўқилса чуқур илмий мулоҳаза яширинганлигини билиш мумкин, Метеорологиянинг кўрсаткичларига кўра дўл сабабли булутлар электр зарядларини хосил қилади. Сув томчилари совийди ва муз кристаллари билан тўқнашиб, иссиқлик ажратиб чиқаради. Бу ҳолат кристаллар совуқ ҳолда қолса-да, сувнинг қизишига сабаб бўлади. Электронлар шу аснода ўта совуқ ҳолатдан ўта иссиқ ҳолатга ўтади. Шундай қилиб, муз парчалари манфий заряд олади. Томчилар мусбат зарядланган ва оғирлик ўлчовида нисбатан енгил бўлганидан булутнинг юқори қисмига, дўл эса уларнинг қуйи қисмига йўналади. Зарядларнинг ажралиши, яъни зарядсизланиши чақмоқ бўлиб кўриниш беради. Бундан маълум бўладики, дўллар чақмоқ чақишининг асосий омили экан!\nКелгуси оятда асосий эътибор ёмғирли булут ва чақмоққа, шунингдек, уларнинг пайдо бўлишига қаратилади. Бу хабар ҳам илм-фан томонидан ўз тасдиғини топгандир.\nЁмғирли булутлар ўзи билан жуда катта оғирликни: эни 20метрдан 260метргача майдон ва 9000метрдан 12000метргача баландликдаги тоғдек уюмни ўз ичига олиб ҳаракатланади. Ўлчамнинг ўта даражада катта бўлганидан булутнинг қуйи қисми тим қора. Қуёш нурлари, жуда кўп миқдордаги сув ва муз парчаларининг хисобига, булутларни ёриб ўта олмайди. Фақат оз миқдордаги қуёш ёруғлигигина Ер юзасига ўтади ва шунинг оқибатида булутлар қоп-қора бўлиб кўринади.\nТаъкидлаш лозимки, электр заряднинг булутлар ичида хосил бўлиши сув томчиларининг муз парчалари билан тўқнашиши хисобига бўлиб, уларнинг ажралиши асносида булут ичидаги ҳаво маълум босқичгача зарядсизланишни ушлаб туради, аммо бу жараён етарлича кучли электр зарядига тўйингач, мусбат ва манфий майдон ўртасида электр зарядсизланиши оқибатида пайдо бўладиган чақмоқ юзага келгунича давом этади, холос. Бундай зарядсизланиш миллиард вольтларгача етиб бориши мумкин. Чақмоқ булутни ёриб ўтиб мусбат зарядланган (юқори) қисмидан манфий зарядланган(қуйи) қисмига ёки булутдан Ерга ўтиши мумкин. Бу чақмоқлар эса яшин зарбаларини келтириб чиқаради. Беҳосдан пайдо бўлган кучланиш, яшин чизиқлари бўйлаб ҳавони тўхтовсиз қизиши, унинг оқибатида кенгайишига сабаб бўлади ва унга кучли овоз тўлқини ҳамроҳлик қилади(момақалдироқ гумбурлайди)\n13. Ва момақалдироқ (раъд) Унинг ҳамди ила тасбиҳ айтадир ва фаришталар ҳам ундан қўрққанларидан (тасбиҳ айтадир). У чақмоқларни юборадир ва улар ила хоҳлаган одамларини, улар Аллоҳ ҳақида талашиб турганларида, урадир. У қаттиқ ушлайдиган Зотдир. ( Инсон момақалдироқнинг овозидан даҳшатга тушади, бу овоз унга қўрқинчли бир қувват бўлиб туюлади, аслида эса момақалдироқ ўзининг Холиқига – Аллоҳ таолога ҳамд ва тасбеҳ айтаётган бўлади.)\nРаъд сураси. 13-оят\nШундай қилиб, хулоса шуки: булутнинг зарядсизланган қора қисми, яшин ва момақалдироқ деб номла\nнувчи кучли овоз ёмғирли булутда хосил бўлар экан. Булутнинг пайдо бўлиши, момақалдироқ ва яшин ҳақидаги замонавий илм-фаннинг барча тадқиқотлари Қуръонда келтирилган маълумотлар билан ҳамохангдир.


Ҳаёт ҳақиқатларини жам қилган таъсирли тўрт ҳикоя - 23 Мая 2018 - - reklamasiz mp3lar,Tasix,shou biznes,audio sher,minus mp3\nQo'shdi: farab Sana: 22.07.2019, 22:19 Ko'rildi: 360 Fikrlar: 0\nДарс пайтида ўқитувчи болаларга океанда чўкиб кетган кема ҳақида сўзлаб берди.\n“Кемада эр-хотин ҳам бор эди, ҳалокат пайтида улар қутқарув қайиғига етиб боришди, лекин унда фақат бир кишигагина жой бор эди. Эр кутилмаганда хотинини суриб, қайиққа чиқиб олди. Аёл сувга ғарқ бўлиши олдидан фақат бир оғиз сўз айта олди...”.\nЎқитувчи бир оз тин олди ва болаларга савол берди: “Ким айтади, аёл эрига ўлими олдидан нима деган?”.\nДеярли барча ўқувчилар аёл “Буни кутмагандим!” ёки “Сизни ёмон кўраман”, деган деб жавоб қайтаришди. Ўқувчилардан бири жимгина ўтирарди. Ўқитувчи унга ҳам шу саволни берди. “Менимча, аёл боламга яхши қаранг, деган бўлса керак”, деди ўқувчи. Ўқитувчи ҳайрон бўлиб сўради: “Бу ҳикояни олдин эшитганмисан?”. “Йўқ, эшитмаганман, лекин онам вафот этаётиб дадамга худди шундай деганлар”. Ўқитувчи кўзига келган ёшни артиб олди ва “Жавобинг тўғри” деди.\nҲикоянинг давоми бор эди.\nҲалокатда жон сақлаб қолган эр тез орада уйига қайтди. Уйда уни қизи кутарди. Эркак қизи катта бўлгунича уни меҳрибонлик билан парвариш қилди.\nОрадан йиллар ўтди. Отаси вафот этганидан сўнг қиз унинг буюмларини йиғиштираётиб, ён дафтарча топиб олди. Унда шундай деб ёзилганди: “Ўша кемага чиқишимиздан олдин биз шифокор ҳузурида бўлгандик ва у хотинимнинг тез орада оғир касалликдан вафот этишини айтганди. Хотинимнинг умри жудаям оз қолганди. Мен океанда хотинимнинг ўрнига чўкиб кетишга, унинг учун жонимни беришга тайёр эдим, лекин хотиним тез орада оламдан ўтгач, қизимга ким қарарди? Биргина йўл хотинимни океанда қолдириш ва ўзим тирик қолиб, қизимга ғамхўрлик қилиш эди”.\nБутун синф жимжит бўлиб қолди.\nЎқитувчи ўқувчиларга яхшилик ниқоби ортида ёвуз ният, бир қарашда даҳшатли, инсон нафратини келтирадиган ҳаракат ортида эса яхшилик туриши мумкинлигини айтди. Шу боис ҳам инсоннинг қилган иши, унинг ўзи ҳақида илк тасаввур билан ҳукм чиқариб бўлмайди. Кўпчилик унинг бу ҳаракати ортида нима турганидан мутлақо бехабар бўлади.\nБир эркак йигирма ёшлардаги ўғли билан вагонга кирди ва жойларини эгаллашди. Ўғил вагон деразаси томонга ўтирди. Поезд қўзғалиши билан у қўли билан ишора қилиб, “Дада, қаранг, ҳамма дарахтлар орқага юряпти” деди. Дадаси кулиб қўйди.\nУларнинг рўпарасида ўтирган эр-хотин эса кап-катта боланинг бу қилиғини кўриб, бир бирларига “аҳмоқ” деб пичирлашди.\nБир оздан сўнг ўғил қувончдан қичқириб юборди: “Дада, қаранг, катта кўл. Унда қушлар сузиб юрибди”.\nЭр-хотин яна ажабланиб ижирғаниб йигитчага қарашди ва унинг отасига дейишди: “Ўғлингизни докторга кўрсатсангиз бўларкан”.\nШунда ота деди: “Ўғлим бугун касалхонадан чиқди. Унинг кўзлари ожиз эди, энди дунёни кўриб завқланмоқда”.\nБошқаларнинг қилаётган амаллари ва сўзларига қараб ҳукм чиқариш нотўғри. Уларнинг қалбида нима борлигини, нима учун бундай қилишаётганини фақатгина Аллоҳ билади.\nБир ўқитувчи бир варақ қоғозга қалам билан кичкинагина нуқта қўйди. Сўнг болаларга кўрсатиб улардан нимани кўришаётганини сўради. Ўқувчилар ўйлаб ўтирмасдан оддий қора нуқтани кўришаётганини айтишди.\nЎқитувчи деди: “Наҳотки бирортангиз ҳам оппоқ варақни кўрмаётган бўлсангиз? Ахир нуқта кичкинагина бўлса, варақ эса катта”.\nҲаётда ҳам худди шундай бўлади: инсон кўпинча ҳаётидаги қора нуқтага эътибор қаратади. Бу кичкина қора нуқта атрофи оппоқ варақдан иборат эканлигини эса кўрмайди.\nИкки қўшни бор эди. Улардан бири фарзандларига қуён олиб берди. Нариги қўшнининг болалари ҳам ўзларига бирор уй ҳайвони олиб беришларини сўрашди. Уларнинг отаси кучук олиб берди.\nШунда биринчи қўшни иккинчисига деди:\n– У қуёнимни еб қўяди-ку!\n– Йўқ, бу ҳали кучук, қуёнинг ҳам кичкина. Улар бирга катта бўлишади, дўст бўлиб улғайишади. Муаммо бўлмайди.\nКучук эгаси ҳақ бўлиб чиққандек эди. Жониворлар бирга катта бўлди. Улар доимо бирга эди.\nБир куни қуённинг эгаси оиласи билан дам олишга кетди. Жума куни эди. Якшанба куни кечки пайт кучукнинг эгаси оиласи билан айвонда чой ичиб ўтирганди. Катта итга айланган кучук уйга кириб келди. У ғижимланиб кетган, қон ва тупроқ аралашмасидан қорайиб кетган қуённи тишлаб турарди. Бутун оила ит томон ташланди.\n– Қўшним тўғри айтган экан. Ит итлигини қилибди. Энди нима қиламиз? Шу етмай турувди. Бирпасдан кейин улар уйига қайтиб келишади.\nҲамма бир-бирига қарарди. Бечора итнинг эса ғингшиганича кўзидан ёш оқарди.\nШунда болалардан бири деди:\n– Қуённи яхшилаб ювиб, фен билан қуритиб, ҳовлисига қўйиб қўямиз.\nҚуённинг ҳеч бир жойи йиртилмагани боис улар шундай қилишди. Қуённи инига қўйишиб, худди ухлаётгандек ҳолатга келтириб яна ўз уйларига қайтиб кириб олишди. Бир оздан кейин қўшниларнинг овози эшитилди. Кейин эса болаларнинг чинқириғи янгради. Кўришди! Икки дақиқадан кейин эшик тақиллади. Остонада ранглари оқариб кетган қўшни турарди. У худди арвоҳни кўрган одамдек алпозда эди.\n– Нима бўлди? Тинчликми? – сўради итнинг эгаси.\n– Қуён... қуён...\n– Ўлиб қолибдими? Боя кундузи чопқиллаб юрганди-ку!\n– У жума куни ўлганди!\n– Дам олишга кетишимиздан олдин болалар уни боғ орқасига кўмиб келишганди! Ҳозир эса у яна ўз уйида ётибди!\nЖумадан бери қадрдон дўстини қидирган ит уни ниҳоят топган ва ер бағридан чиқариб олганди. Ва эгаларига уни қутқариш учун олиб келганди.\nХулоса: Аслида нима бўлганини билмасдан туриб ҳаракат қилишнинг оқибати хунук бўлади.\nO‘zbekistonda sotilayotgan Apple sma\nNokia kompaniyasi boshqa telefon ish\nHindistonlik erkak dafn gulxani ichi\nЛиқилдоқнинг тез битиши ва битмаслиг\nМиннесотада дунёдаги энг катта помид\nКенияда йўловчи автобусидаги 28 киши


«Sharg'unko'mir» AJ акциядорлари диққатига!\n«Sharg'unko'mir» AJ акциядорларининг навбатдаги Умумий йиғилиши 2016 йил 30 июнь куни соат 15.00 да Сурхондарё вилояти, Сариосиё тумани, Шарғун шаҳри, А.Икромов кўчаси, 50-уй, жамият мажлислар залида ўтказилади.\nАкциядорларни рўйхатга олиш соат 14.00 дан бошланади. Умумий йиғилиш ўтказилиши тўғрисида акциядорларни хабардор қилиш учун жамият акциядорлари реестри 2016 йил 17 июнь ҳолатига, йиғилишда қатнашиш ҳуқуқига эга бўладиган акциядорлар реестри 2016 йил 26 июнь ҳолатига шакллантирилади.\n1. Жамият акциядорларининг навбатдаги йиллик Умумий йиғилиши регламентини тасдиқлаш.\n3. Жамият ижроия органининг 2015 йил якунлари бўйича бизнес режа кўрсаткичларининг бажарилиши бўйича ҳисоботини тасдиқлаш.\n4. Жамият Кузатув кенгаши раисининг 2015 йил якунлари бўйича ҳисоботини тасдиқлаш.\n5. Жамиятнинг 2015 йил якуни бўйича йиллик ҳисоботини, бухгалтерия баланси, фойда ва зарарлар ҳисобини тасдиқлаш.\n6. Жамиятнинг 2015 йил молиявий-хўжалик фаолиятини аудит текширувидан ўтказиш натижаси бўйича ташқи аудит хулосасини тасдиқлаш.\n7. Жамиятнинг 2015 йил якуни бўйича олган соф фойдасини тақсимлаш, дивидендлар тўлаш тартиби ва муддатларини белгилаш.\n8. Жамиятнинг 2016 йилда ривожлантириш бизнес режасини тасдиқлаш.\n9. Кузатув кенгашининг янги таркибини сайлаш.\n10. Тафтиш комиссиясининг янги таркибини сайлаш.\n11. Жамият Бош директори билан тузилган меҳнат шартномасини узайтириш.\n12. Жамият бошқаруви аъзолари билан меҳнат шартномасини узайтириш.\n13. Корпоратив бошқарув кодексини жорий этиш.\n14. Жамият фаолиятига Корпоратив бошқарув кодекси тавсияларини қабул қилганлиги тўғрисида хабар бериш шаклини тасдиқлаш.\n15. Жамиятнинг ички ҳужжатларини тасдиқлаш тўғрисида:\n– “Шарғункўмир” АЖ акциядорларининг Умумий йиғилиши тўғрисидаги низом (янги таҳрирда);\n– “Шарғункўмир” АЖ Кузатув кенгаши тўғрисидаги низом (янги таҳрирда);\n– “Шарғункўмир” АЖ Тафтиш комиссияси (тафтишчи) тўғрисидаги низом (янги таҳрирда);\n– “Шарғункўмир” АЖ ижроия органи тўғрисидаги низом (янги таҳрирда);\n17. Жамиятнинг ташкилий тузилмасига ўзгартириш ва қўшимчалар киритиш.\nУмумий йиғилишда қатнашиш ва овоз бериш учун, акциядорларда шахсни тасдиқловчи ҳужжат, акциядорлар вакилларида эса қонунчиликда белгиланган тартибда расмийлаштирилган ишончнома бўлиши лозим.\nАкциядорлар Умумий йиғилишда кўриб чиқиладиган масалалар бўйича маъломот ва материаллар билан «Sharg'unko'mir» AJда ушбу эълон берилган кундан бошлаб йиғилиш ўтказиладиган кунга қадар соат 10.00 дан 17.00 гача танишиш мумкин.\nМаълумот учун телефон: +99891 970-72-27.


Покистонда ҳукм сураётган иссиқ ҳарорат оқибатида 122 киши ҳалок бўлди\n07:53 / 22.06.2015\nПокистонда ҳукм сураётган аномал иссиқ ҳарорат оқибатида камида 122 киши ҳалок бўлди. Мамлакатнинг жанубий қисмидаги баъзи ҳудудларда термометр устуни 45 градусни кўрсатмоқда. Кўпчилик қурбонлар – 114 киши мамлакат пойтахти Карачи шаҳрида вафот этган.\nСинд вилояти соғлиқни сақлаш вазири Саид Магнежонинг айтишича, 20 июнда иссиқ уришидан Карачида 114 киши ва яна 8 киши Синд вилоятининг уч тумани – Сиби, Тхарпаркар ва Шекхупурда ҳалок бўлган. Вазирнинг таъкидлашича, вилоятдаги барча шифохоналарда фавқулодда вазият тартиби киритилган. Шифокорларга иш жойларини тарк этиш тақиқлаб қўйилди. Метеорологларнинг прогнозларига кўра, Покистонда иссиқ ҳарорат яна бир неча кун давом этиши мумкин.\nИюнь ойи бошида мамлакат жанубида ҳаво ҳарорати 47 градус иссиққа кўтарилган эди, ўшанда 25 киши ҳалок бўлган.


2021 йил 18 май куни Олий Мажлис Қонунчилик палатасининг навбатдаги мажлисида депутатлар “Ўзбекистон Республикасида коррупцияга қарши курашиш тизими такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги қонун лойиҳасини биринчи ўқишда кўриб чиқдилар.\nШундан келиб чиқиб соҳадаги муаммоларни бартараф этиш мақсадида қонун лойиҳасида ушбу масалаларга алоҳида эътибор қаратилди. Лойиҳадаги нормалар билан коррупцияга оид ҳуқуқбузарликлар тўғрисида ахборот бераётганларнинг шахси сир сақланиши, ўзининг, шунингдек яқин қариндошларининг ижтимоий-ҳуқуқий ҳимоя қилиниши давлат томонидан кафолатланмоқда.\nҚонун лойиҳаси билан Ўзбекистон Республикасининг “Прокуратура тўғрисида”ги, “Коррупцияга қарши курашиш тўғрисида”ги қонунларига тегишли қўшимча ва ўзгартишлар киритиляпти.\nМазкур қонун лойиҳасидаги нормалар жамиятда коррупциянинг ҳар қандай кўринишларига чек қўйиш ҳамда унга қарши курашиш самарадорлигини янада оширишга хизмат қилади.\nКўришлар сони: 1083


22 декабр куни Ўзбекистонда кутилаётган об-ҳаво маълумоти\nГидрометеорология хизмати маркази эртага, 22 декабр куни қандай об-ҳаво кутилаётганини маълум қилди.\nТошкент шаҳри. Ҳаво ўзгариб туради, ёғингарчилик кутилмайди. Кечаси ва эрталаб туман тушиши мумкин. Шамол шарқдан 3-8 м/с тезликда эсади. Ҳарорат кечаси 2-4 даража совуқ, кундузи 3-5 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 7-12 даража, кундузи 0-5 даража совуқ бўлади.\nБухоро ва Навоий вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2-7 даража совуқ, кундузи 0-5 даража илиқ бўлади.\nТошкент, Сирдарё, Жиззах ва Самарқанд вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража совуқ, кундузи 2-7 даража илиқ бўлади.\nҚашқадарё ва Сурхондарё вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2 даража совуқ - 3 даража илиқ, кундузи 2-7 даража илиқ бўлади.